hotchpotch/miracl-hf-unified huggingface dataset:
ইসাবেল বায়রাকদারিয়ান
ইসাবেল বায়রাকদারিয়ান (জন্ম: ১ ফেব্রুয়ারি, ১৯৭৪) হচ্ছেন একজন আর্মেনীয়-কানাডীয় অপেরা গায়িকা।
ইসাবেল বায়রাকদারিয়ান লেবাননের যাহলে একটি আর্মেনিয়ান পরিবারে জন্মগ্রহণ করেন, তিনি কিশোরী থাকা সময়েই কানাডায় চলে যান। ইসাবেল বায়রাকদারিয়ান ইউনিভার্সিটি অফ টরোন্টো হতে ১৯৯৭ সালে প্রকৌশল বিজ্ঞানে স্নাতক ডিগ্রি লাভ করেন।
ইসাবেল বায়রাকদারিয়ান তার সঙ্গীত ক্যারিয়ারের মধ্যে তার স্টেজে গান পরিবেশনকে তার উল্লেখযোগ্য বৈশিষ্ট্য হিসেবে উল্লেখ করা হয়। একই সাথে তিনি একটি অনন্য কর্মজীবনের পথ অনুসরণ করেছেন। ২০০০ সালে প্লাজাডো ডোমিংগো দ্বারা প্রতিষ্ঠিত অপেরালিয়া আন্তর্জাতিক অপেরা প্রতিযোগিতার থেকে তিনি মেট্রোপলিটান অপেরা, রয়্যাল অপেরা হাউস, লা স্কেলা, অপেরা ন্যাশনাল ডি প্যারিস, শিকাগোর লিরিক অপেরাতে উপস্থিত হয়ে তার আন্তর্জাতিক অপেরা ক্যারিয়ার শুরু করেছেন। সালজবুর্গ ফেস্টিভাল, ড্রেসডেন সেপারপার, বাভারিয়ান স্টেট অপেরা, সান ফ্রান্সিসকো অপেরা, সান্তা ফি অপেরা এবং কানাডিয়ান অপেরা কোম্পানিতেও তিনি অপেরা গান পরিবেশন করেছেন।
ইসাবেল বায়রাকদারিয়ান "এ লং জার্নি হোম" শিরোনামে একটি চলচ্চিত্রে অভিনয় করেছেন যেটির বিষয় হলো আর্মেনিয়াতে তার প্রথম সফর। অক্টোবর ২০০৮ সালে ইসাবেল বায়রাকদারিয়ান তার ভক্তদের একটি প্রধান উত্তর আমেরিকা সফরের আয়োজন করেন। তিনি টরন্টো, সান ফ্রান্সিস্কো, অরেঞ্জ কাউন্ট, ভ্যানকুভার, বস্টন এবং নিউ ইয়র্কের মতো শহরে গান পরিবেশন করেছেন। কার্নেগী হলের কনসার্টে তার সাথে কুমিতাস ভার্দাপেটও সঙ্গীত প্রদর্শন করেছেন। অ্যান ম্যানসন এবং পিয়ানোবাদক সার্ওজ ক্র্যাজিয়ান দ্বারা পরিচালিত মনিটোবা চেম্বার অর্কেস্ট্রায় তিনি অপেরা গান পরিবেশন করেছেন। এই স্মরণীয় সফরটি সকল গণহত্যার শিকারদের জন্য নিবেদিত ছিল এবং এই সফরটি জাতিসংঘ ও মানবাধিকার স্টাডিজের ইন্টারন্যাশনাল ইনস্টিটিউট (জুরিয়ান ইনস্টিটিউটের একটি বিভাগ) দ্বারা স্পনসর করা হয়েছিল।
অপেরালিয়া প্রতিযোগিতায় ইসাবেল বায়রাকদারিয়ান তার ক্যারিয়ারে প্রথম পুরস্কার জয়লাভ করেন এবং এর পাশাপাশি তিনি চারটি জুনো পুরস্কার জয়লাভ করেন। ইসাবেল বায়রাকদারিয়ান কুইন এলিজাবেথ দ্বিতীয় গোল্ডেন জুবিলি মেডেল, কানাডা কাউন্সিল অফ দ্য আর্টস থেকে ২০০৫ ভার্জিনিয়া পার্কার প্রাইজ, জর্জ লন্ডন ফাউন্ডেশন থেকে লিওনি রাইসানেক পুরস্কার লাভ করেন। ২০০৪ সালের ১৫ ই আগস্ট কিলিকিয়ার হোলি সিমির পক্ষ থেকে মেসব ম্যাশডট পদক এবং ১৯৯৭ সালে একটি মেট্রোপলিটন অপেরা থেকে ন্যাশনাল কাউন্সিল পুরস্কার জয়লাভ করেন।
২০০৪ সালে তিনি পিয়ানো বাদক সেরুজ ক্র্যাজিয়ানর সাথে বিবাহ বন্ধনে আবদ্ধ হন। কানাডার অন্টারিও প্রদেশের টরোন্টোতে তাদের ছেলে, এরি এবং তাদের মেয়ে লেহার সাথে তারা দুজনে বসবাস করেন।
ওয়ালিউল্লাহ পাটোয়ারী
ওয়ালিউল্লাহ পাটোয়ারী হলেন বাংলাদেশের একজন প্রখ্যাত শিক্ষাবিদ। শিক্ষায় অনন্য সাধারণ অবদানের জন্য ১৯৮১ সালে তাকে “শিক্ষায় স্বাধীনতা পুরস্কার” প্রদান করা হয়।
তিনি সুদীর্ঘ ৪০ বছর চাঁদপুর জেলার মতলব মহকুুমার মতলব উচ্চ বিদ্যালয়ে প্রধান শিক্ষক হিসাবে দায়িত্ব পালন করেন।
শিক্ষা ক্ষেত্রে অসাধারণ অবদানের জন্য ১৯৮১ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
এলদার মাহমুদভ
এলদার মাহমুদভ আহমেদ অগলু (আজারবাইজানিঃ Eldar Mahmudov Əhməd oğlu) হলেন একজন আজারবাইজানি রাজনৈতিক এবং সাবেক জাতীয় নিরাপত্তা মন্ত্রী, আজারবাইজান প্রজাতন্ত্র।
মাহমুদভ ১৯৫৬ সালে বাকুতে এক বৈজ্ঞানিক পরিবারে (বাবা অথবা মা বৈজ্ঞানিক) জন্মগ্রহ করেন। তিনি বুনিয়াদযাদেহ্‌ ইন্সটিটিউট অব ইকোনোমি থেকে ১৯৭৮ সালে (ফাইন্যান্স এ বি.এ.) স্নাতক সম্পন্ন করেন এবং বাকু স্টেট বিশ্ববিদ্যালয় থেকে ১৯৯৩ সালে (আইনে বি.এ.) স্নাতক সম্পন্ন করেন। ১৬ মার্চ, ২০০৫ সালে তিনি মিলিটারির ল্যাফট্যানেন্ট জেনারেল পদে নিযুক্ত হন। এলদার মাহমুদভ বিবাহিত এবং তাঁর তিন সন্তান রয়েছে।
এলদার মাহমুদভ তিন সন্তানের জনক। ২০০৭ সাল থেকে এলদার মাহমুদভের স্ত্রী তাহিরা আজারবাইজান ট্রেড ইউনিয়ন কনফেডারেশন এর সচিব হিসেবে দায়িত্ব পালন করেন। তিনি উক্ত কনফেডারেশন সম্মেলনের এবং নির্বাহী কমিটির একজন সদস্য। তাহিরার স্বামী তথা মাহমুদভকে চাকরি থেকে বরখাস্থ করা হলে সেও তার সকল কাজ পরিত্যাগ করে। যখন মাহমুদভকে মন্ত্রণালয় থেকে বহিষ্কার করা হয় তখন তাঁর এক আত্মীয়কে পারভানা সাফিয়েভাকে স্বাস্থ্য মন্ত্রণালয়ের মাদক মূল্য নির্ধারণ অধিদপ্তরের প্রধান পদ থেকে অব্যাহতি দেওয়া হয়। অন্য এক আত্মীয় বায়তুল্লাহ হুসেনোভাকেও বাকু টেলিফোন কম্যুনিকেশন প্রোডাকশন এসোসিয়েশন এর প্রধান পদ থেকে অব্যাহতি দেওয়া হয়। এছাড়াও তাঁর আরেক চাচাত ভাই পুলিশ কলনেল ইলগার মাহমুদভকেও এলদার মাহমুদভের বহিষ্কারের পর তার পদ থেকে অব্যাহতি পান। ইলগার মাহমুদভ ছিলেন সাভাইল জেলা পুলশ বিভাগের প্রধান। 
এলদার মাহমুদভের বোন এলমিরা মাহমুদভা পররাষ্ট্র মন্ত্রণালয়ের দূত বিভাগের প্রধান।
১৯৮০-২০০৪ সাল পর্যন্ত মাহমুদভ আজারবাইজান প্রজাতন্ত্রের স্বরাষ্ট্র মন্ত্রনালয়ের একজন কর্মী হিসেবে দায়িত্ব পালন করেন। এছাড়াও তাঁর দায়িত্ব ছিল পরিকল্পিত অপরাধ এবং অপরাধীর অনুসন্ধান করা। ১৯৯৩ সালে স্বরাষ্ট্র মন্ত্রনালয়ের মাদক অধিদপ্তরের প্রধান শাখায় নিযুক্ত হন এবং পরবর্তীতে একি দপ্তরের সহকারী প্রধান পদে উন্নীত হন। ১৯৯৩-২০০৩ সাল পর্যন্ত মাহমুদভ অর্থনৈতিক অপরাধ অধিদপ্তর এবং অর্থনৈতিক সহযোগী পরিচালনা দপ্তরের প্রধান হিসেবে দায়িত্ব পালন করেন। ২০০৪ সালের শুরুতে তিনি মাদক-দমন বিভাগের প্রধান হিসেবে নিযুক্ত হন।
মাহমুদভ প্রভাবশালী আন্তর্জাতিক সংগঠন কর্তৃক আয়োজিত বিভিন্ন সভা-সেমিনারে সন্ত্রাসবাদ যুদ্ধ, দূর্নীতি, মানব পাচার, অবৈধ মাদক ব্যাবসা ইত্যাদী বিষয়ে আজারবাইজানের অবস্থান তুলে ধরেন। এছাড়াও তিনি অনেক আন্তর্জাতিক আইন তৈরীতে সফল ভূমিকা পালন করেন; জাতিসংঘ দূর্নীতি দমন আইন তার অনন্য নজির। ২০০৪ সালের ২৪ জুলাই এ রাষ্ট্রপতি ইলহাম আলিয়েব কর্তৃক নিরাপত্তা মন্ত্রী হিসেবে নিযুক্ত হন। কিন্তু পরবর্তীতে ২০১৫ সালের ১৭ অক্টোবর তারিখ এ একই রাষ্ট্রপতি ইলহাম আলিয়েভের হুকুমনামা (ডিক্রী) দ্বারা মন্ত্রনালয় থেকে নিষ্কৃত হন।
সামাজিক নীতি অনুশাসন, স্থিতিশীলতা রক্ষা এবং অপরাধের বিরুদ্ধে লড়াই করার জন্য মাহমুদভকে আজারবাইজানি ফ্ল্যাগ অর্ডার দিয়ে সম্মানিত করা হয়।
রাফাহ
রাফাহ () হল ফিলিস্তিনের একটি শহর ও শরনার্থী শিবির, যা গাজা ভূখণ্ডের দক্ষিণ দিকে গাজা শহর হতে ৩০ কিলোমিটার (১৯ মাইল) দক্ষিণে অবস্থিত। এটি প্রশাসনিক জেলা রাফাহ গভর্নরেটের রাজধানীও বটে। ২০১৪ সালে রাফাহর জনসংখ্যা ছিল ১৫২৯৫০ জন, যার অধিকাংশই হল ফিলিস্তিনি শরনার্থী। রাফাহ ক্যাম্প ও তাল আস সুলতান ক্যাম্প দুটি আলাদা জায়গা অবস্থিত।
১৯৮২ সালে ইসরায়েল যখন সিনাই ত্যাগ করে তখন রাফাহ দুভাগে বিভক্ত হয়: একটি 
গাজান অংশ অপরটি মিশরীয় অংশ। শহরের প্রধান প্রধান অংশ ইসরায়েল ও মিশর দ্বারা ধ্বংস হয়েছে এবং গঠিত হয়েছে বিস্তর বাফার জোন। মিশর ও ফিলিস্তিনের মধ্যে বর্ডার ক্রসিং পয়েন্ট হল রাফাহ বর্ডার ক্রসিং। গাজা ভূখণ্ডের একমাত্র বিমানবন্দর ইয়াসির আরাফাত আন্তর্জাতিক বিমানবন্দর এ শহরের দক্ষিণে নিকটেই ছিল যা ১৯৯৮ থেকে ২০০১ পর্যন্ত চালু ছিল, ইসরায়েলি বাহিনীর বোমা হামলায় বন্ধ হয়ে যায়।
১৯২২ সালে রাফাহর জনসংখ্যা ছিল ৫৯৯ জন, যা ১৯৪৫ বৃদ্ধি পেয়ে দ্বারায় ২২২০ জনে। ১৯৮২ সালে এর সর্বমোট জনসংখ্যা ছিল প্রায় ১০,৮০০ জন।
ফিলিস্তিন কেন্দ্রীয় পরিসংখ্যান ব্যুরোর (পিসিবিএস) পরিসংখ্যান অনুযায়ী ১৯৯৭ সালে রাফাহ শহরের (শরনার্থী শিবির সহ) জনসংখ্যা ছিল ৯১,১৮১ জন, যার সাথে তাল আস সুলতানের ১৭,১৪১ জনও তালিকাভুক্ত। এ জনসংখ্যার প্রায় ৮০.৩% ভাগই ছিল শরনার্থী। ১৯৯৭ সালের পরিসংখ্যান অনুযায়ী রাফাহর (রাফাহ ক্যাম্প সহ) নারী পুরুষ অনুপাত ছিল ৫০.৫% পুরুষ এবং ৪৯.৫% নারী।
২০০৬ সালের পিসিবিএস-এর হিসাব মতে রাফাহ শহরের জনসংখ্যা হল ৭১,০০৩ জন, এতে রাফাহ ক্যাম্প ও তাল আস সুলতান ক্যাম্প পৃথকভভাবে গননা করা হয়েছে, যাদের জনসংখ্যা হল যথাক্রমে ৫৯,৯৮৩ জন এবং ২৪,৪১৮ জন।
১৯৮৪ সালে আরব ইসরায়েল যুদ্ধের পর এখানে শরনার্থী শিবির স্থাপন করা হয়েছিল। ১৯৫৬ সালের যুদ্ধে রাফাহ হত্যাকাণ্ডের সময় ইসরায়েলি বাহিনী ১১১ জন নিরিহ মানুষকে হত্যা করে যার মধ্যে ১০৩ জনই শরনার্থী ছিল এবং যাতে জড়িত ছিল ইসরায়েল, ব্রিটেন, ফ্রান্স, মিশর। জাতিসংঘ এ হত্যাকাণ্ডের পার্শ্ববর্তী পরিস্থিতি নির্ধারণ ও নিয়ন্ত্রণে অক্ষম ছিল।
১৯৬৭ সালে ছয়দিনের যুদ্ধ চলাকালে ইসরায়েলের বাহিনী সম্পূর্ণ গাজা ভূখন্ডসহ সিনাই উপদ্বীপ দখল করে নেয়। সে সময় রাফাহর জনসংখ্যা ছিল ৫৫,০০০ জন এবং তাদের মধ্যে মাত্র ১১,০০০ জন নিজস্ব গৃহে বসবাস করত।
প্রিন্সেস নোরা বিনতে আব্দুল রহমান ইউনিভার্সিটি
প্রিন্সেস নোরা বিনতে আব্দুর রহমান ইউনিভার্সিটি (PNU; ) সোউদি আরবের একটি পাবলিক বিশ্ববিদ্যালয়, যা শুধুমাত্র নারীদের জন্য। বিশ্ববিদ্যালয়টি সৌদি আরবের রাজধানী রিয়াদে অবস্থিত। এটা পৃথিবীর মধ্যে নারীদের জন্য বৃহত্তম বিশ্ববিদ্যালয়।
এই বিশ্ববিদ্যালয়ে ডিপ্লোমা, স্নাতক এবং স্নাতকোত্তর ডিগ্রি দেয়। রিয়াদ ও আশেপাশের শহরে ৩৪টি কলেজে ৬০,০০০ জন এরও বেশি ছাত্রছাত্রী এখানে পড়াশোনা করে। এখানে ৫০০ জনেরও বেশি একাডেমিক এবং প্রশাসনিক কর্মী রয়েছে।
১৯৭০ সালে বিশ্ববিদ্যালয়টি প্রতিষ্ঠা করা হয় রাজ্যে নারীদের প্রথম কলেজ হিসেবে। এরপর ২৫ বছরের মধ্যে দেশে প্রায় ৭২ টি শহরে ১০২ টি এই ধরনের কলেজ ছিলো। যেখানে ৬০ হাজার শিক্ষার্থী পড়াশোনা করতো।
২০০৪ সালে সৌদি আরবে প্রথম নারী-বিশ্ববিদ্যালয় প্রতিষ্ঠা করা হয়। সারা দেশের এই ধরনের কলেজকে একত্রিত করা হয় এবং তাদেরর কার্যক্রম প্রসারিত করা হয়
২০০৮ সালে দুই পবিত্র মসজিদের খাদেম বাদশাহ আব্দুল্লাহ বিন আব্দুল আজিজ আল সৌদ বিশ্ববিদ্যালয় ক্যাম্পাস উদবোধন করেন এবং এর নাম পরিবর্তন করে প্রিন্সেস নোরা বিনতে আব্দুর রহমান ইউনিভার্সিটি রাখেন। এই মহিলা বাদশাহ আব্দ্যল আজিজের বোন ছিলেন। নোরা শব্দটি আরবি। এর অর্থ হলো "আলো"। এই বিশ্ববিদ্যালয়টি তখন থেকে বিশ্বের বৃহত্তম এবং সবচেয়ে আধুনিক নারী উচ্চ শিক্ষা প্রতিষ্ঠান হিসেবে খ্যাত হলো।
২০১১ সালের জুন মাসে, এই বিশ্ববিদ্যালয়ের নতুন ক্যাম্পাস খোলা হয়েছিল। সেদিন বাদশাহ আব্দুল্লাহ বিন আব্দুল আজিজ আল সৌদ বলেনঃ"নারী সমাজের স্থিতিশীলতা বজায় রাখতে এবং দেশের অর্থনীতির উন্নয়নে অবদান রাখতে মেয়েদের দায়িত্ব আছে। তাদের দায়িত্ব দেশ ও দেশের বাইরে সর্বোচ্চ মানদণ্ডে নিজের সম্প্রদায় ও জাতির প্রতিনিধিত্ব করা। যত্নশীল মা হতে, উদাহরণযোগ্য নাগরিক এবং উত্পাদনশীল কর্মচারী হতে হবে। দেশের বাইরে তাকে তার দেশ এবং সম্প্রদায়ের দূত হতে হবে, তার ধর্ম, বিশ্বাস এবং আমাদের মানের প্রতিনিধিত্ব করতে হবে।"
স্বাস্থ্য কলেজ
বিজ্ঞান কলেজ
মানবিক কলেজ
এই ক্যাম্পাস নির্মাণ করা হয়েছিল মাত্র দুই বছর সময়ে। প্রায় ৭৫ হাজার নির্মাণ শ্রমিক এবং নতুন যন্ত্রপাতি ও পদ্ধতি ব্যবহার করা হয়েছিলো। এর আয়তন ৪ মিলিয়ন স্কয়ার মিটার। এর সর্বোচ্চ ক্ষমতা ৬০ হাজার ছাত্রী। ক্যাম্পাসে ৬০০ উচ্চ কারিগরি, স্মার্ট ভবন, বৃহৎ পাঠাগার, বিভিন্ন অনুষদ ভবন ইত্যাদি আছে। এছাড়া এখানে কেন্দ্রীয় গ্রন্থাগার, গবেষণা কেন্দ্র, বিশ্ববিদ্যালয় হাসপাতাল, শিক্ষার্থী সাহায্য সেন্টার, ক্রীড়া সুবিধা ইত্যাদি ছাত্রীরা ব্যবহার করতে পারেন।এই বিশ্ববিদ্যালয়ের লাইব্রেরিতে ২ মিলিয়ন বই (আরবি ও ইংরেজি ছাড়াও অন্যান্য ভাষার বই) আছে। এর সর্বোচ্চ ধারণ ক্ষমতা ৫ মিলিয়ন। এছাড়াও অসংখ্য জার্নাল সাবস্ক্রিপশন, সরকারি প্রকাশনা, গবেষনামূল, উপাত্ত, এবং পান্ডুলিপি রয়েছে।
সামাজিক গবেষণা ও উইমেন্স স্টাডিজ
বৃহত্তর ক্যাম্পাসের জন্য একটি উন্নত উপায়ে ছাত্রী পরিবহন ব্যাবস্থা প্রয়োজন। এখানে ২২টি চালকবিহীন ট্রেন ও ১৪টি স্টেশন আছে। প্রতিটির সর্বোচ্চ গতি ৬০ কিমি/ঘঃ ও যাত্রী ধারণ ক্ষমতা ১১০ জন।
ক্যাথলিক টিভি (পাকিস্তান)
২০০৯ সালে পাকিস্তানে প্রথম ক্যাথলিক টিভি চ্যানেল চালু করা হয়েছিল।
ক্যাথলিক টিভি পাকিস্তান চার্চের জন্য চালু করা হয়,রেডিও ভেরিটাস এশিয়ায় উর্দু সার্ভিস সরবরাহকারী মিডিয়ার মাধ্যমে বাইবেলের সুসমাচার প্রচারের জন্য এটি একটি দুর্দান্ত সুযোগ । এটি ১৪ আগস্ট ১৯৮৭ সাল থেকে রেডিও ভেরিটাস পাকিস্তান ও ভারতের জন্য একটি উর্দু পরিষেবা সম্প্রচার করে আসছে ।
পুরোহিত মরিস জালাল পরিবারের পরিদর্শন করেন এবং লাহোরের রোমান ক্যাথলিক আর্কাইডিসে চার্চ অনুষ্ঠানগুলিতে যোগদান করেন এবং পাকিস্তানে প্রথম ক্যাথলিক টিভি চ্যানেলের  সম্প্রদায়ের লাইভ সম্প্রচারের জন্য  একটি ভিডিও ক্যামেরা সংযোজন করেন । ক্যাথলিক টিভি এর প্রতিষ্ঠাতা এবং নির্বাহী পরিচালক এই পরিষেবা স্থানীয় ক্যাবল চ্যানেলের জন্য সংযোজন করেছেন ।
প্রকল্পের উদ্দেশ্য মানুষের জীবনমান উন্নত করে  দ্রুত যোগাযোগের যুগের সুবিধা গ্রহণ এবং সাধারণ শ্রোতাদের জন্য সুসমাচারের খবর প্রদান করা। যদিও খৃস্টান মুদ্রণ মাধ্যম কেবলমাত্র শিক্ষাক্ষেত্রেই সীমাবদ্ধ থাকে তবে ইলেকট্রনিক মিডিয়া সকলের মাঝে প্রচারিত হয় এবং সমাজে শান্তি ও সহনশীলতা আনে ।  অনুষ্ঠানের মধ্য খ্রিস্টান ছায়াছবি, চার্চ কার্যক্রম নেভিগেশন ডকুমেন্টারীগুলি, টক শো, সাক্ষাত্কার, পবিত্র গান, জমজমাট কবিতা, বাইবেল ক্যুইজ প্রতিযোগিতা এবং লাইভ রবিবার মাস প্রচার করা হয় ।
ক্যাথলিক টিভি সেন্ট ফ্রান্সিস প্যারিশের কেন্দ্রীয় লাহোর কম্পাউন্ডের ১০ কিলোমিটার ব্যাসার্ধের মধ্যে সম্প্রচার করা হয়, যেখানে প্রায় ৮০০০ ক্যাথলিক পরিবার বসবাস করে। সম্প্রচার সুবিধা সাধারণ । প্যারিসের ২টি ডাইনিং রুমে রেকর্ডিং সাক্ষাত্কারের জন্য এবং একটি ছোট ভাঁড়ারঘরে  এডিটিং সুবিধাগুলি রাখা হয়েছে । ১১ ক্যাথলিক টিভি কর্মীদের জন্য বেতন প্রতি মাসে ৬৮০ মার্কিন ডলার পর্যন্ত এবং টাকা পয়সা প্রদানের জন্য বাইরের থেকে  কোন তহবিল নেই।
সরকার এর মিডিয়া রেগুলেটরি সংস্থা কোন খ্রিস্টীয় রেডিও, টিভি বা সংবাদ পরিসেবা এবং রাষ্ট্রীয় মালিকানাধীন পাকিস্তান টেলিভিশন হিসাবে অনুমতি প্রদান করে নি, খ্রিস্টানরা ক্রিসমাস এবং ইস্টার প্রোগ্রামের জন্য বছরে মাত্র ৩০ মিনিটের স্লট দেয়। 
ক্যাথলিক কমিউনিকেটাররা চার্চের জন্য পাকিস্তানি আকাশসীমা সম্প্রচার দিতে  অনিচ্ছা সত্ত্বেও তারা তাদের পথ খুঁজে নিয়েছে । তারা তাদের বার্তা সম্প্রচারের জন্য কেবল এবং ইন্টারনেটের সুবিধা গ্রহণ করছে । প্রথম ক্যাথলিক টিভি চ্যানেল লাহোরের আর্চবিশপ লরেন্স সালদানহা , ন্যাশনাল সেন্টার ফর সোসাল কমিউনিকেশনস এর সভাপতির অনুমোদন দিয়েছে।
তাদের স্বেচ্ছাসেবীদের সবাই দেশটির প্রথম ক্যাথলিক টেলিভিশন চ্যানেলটি তার কার্যক্রমকে সম্মান করে তার প্রথম বার্ষিকী উদযাপন করেছিল । লাহোরের সেন্ট ফ্রান্সিস চার্চ এ ২8 শে এপ্রিল, ২০১০ সালে এই কর্মসূচির জন্য প্রায় ৫০০ জনেরও বেশি লোক সমবেত হয়েছিল । একটি ক্যাথলিক টিভি হিসাবে, স্থানীয় ক্যাবল সেবা, মানবাধিকার লঙ্ঘন, বর্তমান বিষয়, খৃস্টান ব্যক্তিত্ব এবং পাদরীবর্গের লাইফস্টাইল সম্পর্কে প্রোগ্রামগুলি তাদের শোতে অন্তর্ভুক্ত করেছে। ক্যাথলিক টিভি সম্পূর্ণরূপে স্থানীয় ক্যাথলিকদের  অর্থায়নে দ্বারা পরিচালিত হয়। এই অনুষ্ঠানে বক্তৃতা করেন লাহোরের অক্জিলিয়ারী বিশপ সেবাস্তিয়ান ফ্রান্সিস শাহ । তিনি বলেন যে, জনগণের বিশ্বাসকে শক্তিশালী করার জন্য এই ধরনের মিডিয়া প্রয়োজন।
পাকিস্তানি ইলেকট্রনিক মিডিয়া রেগুলেটরি অথরিটি কর্তৃক ২২ শে সেপ্টেম্বর, ২০১৩ তারিখে একটি আদেশ জারি করা হয়, তাতে ক্যাথলিক টিভিসহ উর্দুতে পাকিস্তানের ১১ খ্রিস্টান টেলিভিশন চ্যানেল অবৈধ ঘোষণা করে।. ক্যাথলিক টিভির ডিরেক্টর জাস্বার আসিক বলেন, তাদের কার্যক্রমের জন্য ফেসবুক এবং ইউটিউবে মত বিকল্প দেখতে হবে। [.
সিজমা
সিজমা  তুরস্ক এর কোনিয়া প্রদেশের একটি শহর।
সিজমা বৃহত্তর কানায় Selçuklu দ্বিতীয় স্তরের পৌরসভা একটি শহর। এই শহরের অবস্থান । এটি আফিয়ন থেকে কোনাকে সংযোগকারী প্রধান সড়কের কিছু কিলোমিটার পশ্চিমে অবস্থিত। কোনার মহাসড়কের দূরত্ব প্রায় . ২০১১ সালের জনসংখ্যা হিসাব অনুযায়ী এখানের জনসংখ্যা ২১৫৩ জন ।
এখানে আশেপাশে  হিটেটিস এবং রোমান সাম্রাজ্যের ধ্বংসাবশেষ আছে । কিন্তু এই শহরটিকে মধ্য যুগে ইয়োরুকসের একটি দল (ভ্রাম্যমান ওঘুজ তুর্কি) দ্বারা প্রতিষ্ঠিত হয়েছিল। প্রথম এই শহরের নাম ছিল সিজেমিন; কিন্তু পরে, এটি সংক্ষিপ্ত নাম সিজমা হিসাবে পরিচিত হয় ।
সিজমায় একটি পরিত্যক্ত পারদ খনি আছে , এটির আকরিক গ্রেড ০.৬ থেকে ১% ।  এটিই এই শহরে একসময় প্রধান অর্থনৈতিক কার্যক্রম ছিল। এর ফলে এক সময়ের কার্পেট বয়ন শিল্পও হ্রাস পায় । বর্তমানে, এই শহরের প্রধান অর্থনৈতিক কর্মকান্ড হচ্ছে কৃষিকাজ (শস্য) এবং পশুপালন করা ।
কাতারে পতিতাবৃত্তি
কাতারে পতিতাবৃত্তি অবৈধ। পতিতাবৃত্তির জন্য কাতারের আইনে গুরুতর শাস্তির ব্যবস্থা আছে। এতে কয়েক বছরের জেল পর্যন্ত হতে পারে। ২০০৭ সালে মার্কিন স্টেট ডিপার্টমেন্ট কাতারকে "স্তর ২" এ শ্রেণীকরণ করেছে, এই শ্রেণীকরণ দেশটির বার্ষিক মানব পাচার রিপোর্ট এর ওপর ভিত্তি করে করা হয়েছে। কাতার সম্পূর্ণরূপে মানব প্রাচার নীতি মেনে চলে না, যদিও তারা উক্ত নীতি মেনে চলতে উল্লেখযোগ্য প্রচেষ্টা করছে। কাতারে সমকামিতা নিষিদ্ধ। এখানে সমকামিতার শাস্তি মৃত্যুদন্ড। পতিতাবৃত্তি আইনত নিষিদ্ধ হলেও কাতারে অবৈধ ভাবে মানব পাচার ও পতিতাবৃত্তি চলছে। অনেকে পতিতাবৃত্তিকে নিষিদ্ধ করা হয়েছে বলে কাতারে স্বাধীন মত প্রকাশ ও মানব অধিকার লঙ্ঘন হয়েছে বলে মনে করেন।
মানব পাচারের জন্য অন্যতম দেশ হলো কাতার। এই দেশ দিয়ে অনেক নারী পাচার হয়ে আরব ও ইউরোপে প্রবেশ করে। কাতারে পতিতাবৃত্তির সাথে জড়িত অধিকাংশ নারী বহিরাগত। তারা বিশ্বের বিভিন্ন দেশ থেকে এসেছে বা মানব পাচারেরর শিকার হয়ে কাতারে এসেছে। তাদের মধ্যে অনেক নারী চীন থেকে আসা। চীনের অনেক মহিলা, যাদের বয়স ২০ বছর থেকে ৩০ বছর, তারা পর্যটক হিসেবে ভিসা নিয়ে কাতারে এসে পতিতাবৃত্তি করে। এছাড়াও বিভিন্ন দেশ যেমনঃ ফিলিপাইন, পূর্ব ইউরোপ, আফ্রিকা, শ্রীলঙ্কা, ভারত ও বাংলাদেশ। এসব দেশ থেকে শ্রমিক হিসেবে নারীদের নিয়ে এসে জোরজবরদস্তি করে পতিতাবৃত্তির সাথে যুক্ত করা হয় বা কাতারে এসে অর্থনৈতিক সমস্যার কারণে অনেকে স্বেচ্ছায় পতিতা পেশায় যোগ দেয়।
অন্যান্য গালফ ভুক্ত দেশের মত কাতারেও পতিতাবৃত্তিকে অত্যন্ত ঘৃণ্য চোখে দেখা হয়। মুসলমান বা অমুসলিম, যারা অবৈধ বা অনৈতিক কর্মকাণ্ডে নিজেদেরকে জড়িত করবে কাতারে আইনে তাদের গুরুতর বিপর্যয়ের মুখোমুখি হতে হবে। কাতার আইনের ধারা ২৯৬ অনুসারে, যে ব্যক্তি কোন মহিলাকে ব্যভিচার করতে প্ররোচণ্না দেবে, বা জোর জবরদস্তি করবে, তাকে এক বছরের বেশি ও তিন বছরের কম সময়ের জন্য কারাদণ্ড দেওয়া হবে। একই আইন কার্যকর করা হবে যদি কোন নারী পুরুষের সাথে এমন করে।
২০০৪ সালের দণ্ডবিধিকোড ১১ অনুযায়ী ব্যভিচারের অপরাধের সাথে সম্পর্কিত যে কেউ (নারী বা পুরুষ)হোক না কেন, তাকে মৃত্যুদণ্ড বা আজীবন জেল দেওয়া হতে পারে। এছাড়া এখানে পতিতাবৃত্তির জন্য আলাদা আইন আছে। পতিতাবৃত্তি প্রমাণিত হলে তাকে সর্বোচ্চ দশ বছর পর্যন্ত জেল দেওয়া হতে পারে।
বাহরাইনে পতিতাবৃত্তি
বাহরাইনে পতিতাবৃত্তি অবৈধ। কিন্তু মধ্যপ্রাচ্যের দেশ গুলোর মধ্যে বাহরাইনে সবচেয়ে বেশী যৌন পর্যটকরা ভ্রমণ করতে যায়। Bahrain Youth Society for Human Rights বাহরাইন ইয়ুথ সোসাইটি ফর হিউম্যান রাইটস ২০০৭ সালে একটি প্রতিবেদন প্রকাশ করে, যেখানে বলা হয় বাহরাইনে ১৩,৫০০ জন পতিতা রয়েছে এবং এই সংখ্যা প্রতি বছর বাড়ছেই।
২০০৯ সালে আস্কমেন সাময়িকীর জরিপ অনুসারে সারা বিশ্বের ১০ টি পাপের শহর এর তালিকায় বাহরাইনের রাজধানী মানাম শহর ৮ম অবস্থানে ছিলো। এরপর পতিতাবৃত্তিকে শক্ত হাটে দমনের সিদ্ধান্ত নেওয়া হলে প্রথম সপ্তাহেই ৩০০ জন পতিতা ও দালাল গ্রেফতার হয়। বাহরাইনে প্রতি বছর প্রায় ২০ মিলিয়ন মার্কিন ডলার মূল্যের মাদক ব্যবসা হয়ে থাকে। প্রথম বিশ্বযুদ্ধের পর অনেক বিদেশী কর্মী, বিশেষত ইরাক, ইরান ও ভারত থেকে বাহরাইনে যায় পতিতাবৃত্তির জন্য। বাহরাইনে গুলবা ও মুহাররক নামে দুইটি এলাকা ছিলো পতিতাদের মূল আবাসস্থল। ১৯৩৭ সালে একটি ডিক্রি জারী করে বলা হয় এই এলাকায় আর পতিতারা বসবাস অথবা কাজ করতে পারবে না। ১৯৭০ এর দশকে বিভিন্ন হোটেল ও ভবনে পতিতারা যাতায়াত শুরু করে। ১৯৬১ সালে ব্রিটেনের কাছ থেকে বাহরাইন স্বাধীনতা লাভ করে। স্বাধীনতার পর ব্রিটিশরা ভিসা ছাড়া বাহরাইনে ৩মাস থাকতে পারতো। এই সময় ব্রিটিশ পতিতারা বাহরাইনে প্রবেশ করতো ও ৩ মাস পতিতাবৃত্তি করার পর চলে যেতো। অনেকে আবার পর্যায়ক্রমে বাহরাইন ও সংযুক্ত আরব আমিরাতে ৩ মাস করে পতিতাবৃত্তি করতো। তবে ১৯৯৬ সালে এই ভিসা সুবিধা বন্ধ করে দেওয়া হয়। এতে ব্রিটিশ পতিতাদের পতিতাদের অবাধ যাতায়াত বন্ধ হয়।
১৯৮৬ সালের পর সৌদি আরব ও বাহরাইনের মধ্যে যোগাযোগ ব্যবস্থা অনেক উন্নত হয়। তখন অনেক সৌদি নাগরিক ছুটি কাটানোর জন্য বাহরাইনের আসতেন। তারা অনেক বিলাসীতা করতো। তাদের ঘিরে বাহরাইনে পতিতাবৃত্তির প্রসার ঘটতে থাকে। ৮০ ও ৯০ এর দশকে ফিলিপাইন ও শ্রীলঙ্কা থেকে বাহরাইনে পতিতা নিয়ে আসা হয়েছে। সোভিয়েত ইউনিয়ন ধ্বংস হয়ে যাওয়ার পর প্রচুর রুশ মেয়ে পতিতা হিসেবে বাহরাইনে আসে, যেমনটি হয়েছিলো ১৯৯৬ সালে বসনিয়া থেকে নারীরা এসে পতিতাবৃত্তিতে যোগ দিতো।
পতিতাবৃত্তির প্রসারের জন্য বিভিন্ন দেশ থেকে নারী পাচারের লক্ষ্যস্থল হয়ে উঠে বাহরাইন। মূলত বাংলাদেশ, পাকিস্তান, ভারত, নেপাল, মিশর, জর্ডান, ইয়েমেন, ফিলিপাইন ইত্যাদি দেশ থেকে নারী পাচার করে নিয়ে আসা হতো। ২০১৫ সালে বাহরাইন সরকার ১৭ জন পাচারকারীকে আটক করে। তাদের ১০ বছরের জেল, জরিমানা ও নির্বাসন দেওয়া হয়। ২০১৬ সালে ২জন রুশ মহিলাকে রাশিয়ায় নির্বাসন পাঠানো হয়, তারা পাচারের সাথে জড়িত ছিলো।
বাহরাইনে পতিতাবৃত্তির অভিযোগে জেল, জরিমানাসহ মৃত্যুদন্ড পর্যন্ত দেওয়া হয়।
ভুটানে পতিতাবৃত্তি
ভুটানে পতিতাবৃত্তি বেআইনি, কিন্তু ভুটানের অনেক সীমান্তবর্তী শহরে মানুষ প্রকাশ্যে পতিতা বাণিজ্য করে থাকে।
স্বাস্থ্য মন্ত্রনালয়ের তথ্য থেকে অনুমান করা হয় যে ভুটানে ৪০০ থেকে ৫০০ জন মহিলা পতিতাবৃত্তির সাথে জড়িত। তাদের অধিকাংশই এসেছে দরিদ্র পরিবার থেকে। তারা গোপন পেশা হিসেবে পতিতাবৃত্তি করে। তাদের অধিকাংশের দ্বিতীয় ও প্রকাশ্য পেশা রয়েছে। তবে ভুটানে পেশাদার পতিতা রয়েছে। তাদের মধ্যে বিদ্যালয়গামী নারীরাও আছে।
ভুটানের সীমান্তবর্তী অঞ্চলে মানবপাচার বিশেষত নারী ও শিশুপাচারের ঘটনা ঘটে। ভারত, নেপাল ও বাংলাদেশসহ বিভিন্ন দেশ থেকে নারীপাচার হয়ে ভুটানে এসে পতিতাবৃত্তির সাথে জড়িয়ে পড়ে।
ভুটানের প্রত্যন্ত অঞ্চলে বোমেনা প্রথা লক্ষ্য করা যায়। মূলত পূর্ব ভুটান তথা প্রত্যন্ত অঞ্চলগুলোতেই এই রীতির প্রচলন রয়েছে। প্রথা অনুসারে, ভুটানের পুরুষেরা রাতের অন্ধকারে মেয়ের সন্ধানে বের হয়। তারা কোন মেয়েদের ঘরে ঢুকে যায় ও তাদের শারীরিক সম্পর্ক স্থাপন করে। যদি পরের দিন সূর্যোদয় পর্যন্ত সেই পুরুষ উক্ত মহিলার ঘরে অবস্থান করে, তবে ছেলে ও মেয়ের দুই পরিবারের সম্মতিতে তাদের বিয়ে দেওয়া হয়। কিন্তু যদি ভোরের আলো ফোটার আগেই সেই পুরুষ ঘর ছেড়ে চলে যায়, তবে সেই মহিলার পরিবার পুরুষটিকে কোন দোষ দিতে পারে না।
ভুটানের পেনাল কোড (পিসিবি), ২০০৪ এর ৩৭৩ ধারায় বলা হয়েছে যে, একজন পতিতা অভিযুক্তকে পতিতাবৃত্তির অপরাধে দোষী সাব্যস্ত করা হবে, যদি অভিযুক্ত ব্যক্তি কাউকে পতিতাবৃত্তির প্রস্তাব দেয়, অন্য কোন ব্যক্তির সাথে টাকা বা সম্পত্তির বিনিময়ে যৌন সম্পর্কে জড়িয়ে পড়ে, বা জড়িত হতে সম্মত হয়। ৩৭৪ ধারায় বলা হয়েছে, পতিতাবৃত্তির অপরাধ একটি অপকর্ম হিসেবে চিহ্নিত হবে।
শ্রীকান্ত জিচকর
শ্রীকান্ত জিচকর (১৪ই সেপ্টেম্বর ১৯৫৪ সাল – ২রা জুন ২০০৪) ছিলেন একজন ভারতীয় রাজনীতিবিদ। তিনি ছিলেন হরেক রকমের অনেক ডিগ্রীধারী ব্যক্তিত্ব।
তিনি মেডিকেল ডাক্তার (MBBS and MD) হিসেবে কর্মজীবন শুরু করেছিলেন। তিনি আইন (এল.এল. বি.)-ডিগ্রীর সাথে আন্তর্জাতিক আইন (LL.M.) ও ব্যবসা প্রশাসন ডিগ্রি (DBM and MBA) এবং সাংবাদিকতায় (B.Journ) ডিগ্রী নেন । তিনি সংস্কৃত-এ ডি. লিট (Doctor of Literature) নেন, বিশ্ববিদ্যালয়ের যেকোনো ডিগ্রীর মধ্যে যেটি সর্বোচ্চ। তাঁর অধিকাংশ ডিগ্রীগুলো উচ্চ মানের ও প্রথম শ্রেণীর এবং ডিগ্রীর জন্য তিনি অনেক স্বর্ণ পদক অর্জন করেন। প্রতি গ্রীষ্ম এবং শীতে ১৯৭৩ থেকে ১৯৯০ সালের মধ্যে তিনি ৪২টি বিশ্ববিদ্যালয়ের পরীক্ষা প্রশ্নপত্র রচনা করেন।
১৯৭৮ সালে তিনি ইন্ডিয়ান সিভিল সার্ভিস পরীক্ষা দেন এবং নির্বাচিত ও ইন্ডিয়ান পুলিশ সার্ভিস (আইপিএস) হিসেবে নিয়োগ প্রাপ্ত হন, পরে তিনি সেই পদ ত্যাগ করেন এবং পুনরায় ইন্ডিয়ান সিভিল সার্ভিস পরীক্ষা দেন এবং সাফল্যের সহিত ১৯৮০ সালে ইন্ডিয়ান এডমিনিস্ট্রেটিভ সার্ভিসেস (আইএএস) পদে যোগ দেন। কিন্তু চার মাস পর তিনি সে পদ ত্যাগ করেন সাধারণ নির্বাচনে প্রতিদ্বন্দ্বিতা করার লক্ষ্যে। ১৯৮০ সালে তিনি মহারাষ্ট্র আইন প্রণয়ন এসেম্বলিতে নির্বাচিত হন, এবং ৩৬ বছর বয়সে সর্বকনিষ্ঠ এমএলএ হিসেবে উর্ত্তীর্ণ হন। ধারাবাহিকভাবে তিনি সরকারের মন্ত্রী পর্যায়ের একজন ক্ষমতাবান মন্ত্রী হিসেবে আত্মপ্রকাশ করেন। মন্ত্রী হিসেবে, তিনি একাধারে ১৪ মন্ত্রনালয়ের দায়িত্ব পালন করেন।
ভারতে তাঁর একক-ব্যক্তিগত পাঠাগারে বাহান্ন হাজারের বেশি বই সংগৃহীত ছিল।
জিচকর ছিলেন একজন প্রাতিষ্ঠানিক, পেইন্টার, ব্যবসায়িক ফটোগ্রাফার, এবং মঞ্চ অভিনেতা। তিনি একজন মহারাষ্ট্রের বিধানসভার আইন প্রণেতা (১৯৮২–৮৫) ও মহারাষ্ট্রের আইন প্রণয়ন পরিষদের (১৯৮৬–৯২) সদস্য এবং মহারাষ্ট্র সরকারের রাষ্ট্র মন্ত্রী হিসেবেও দায়িত্ব পালন করেছিলেন। তিনি ভারতের রাজ্যসভার (১৯৯২–৯৮) সদস্য ছিলেন।
১৯৯২ সালে তিনি নাগপুরে সন্দীপনী ইস্কুল প্রতিষ্ঠা করেন। উনপঞ্চাশ বছর বয়সে তিনি গাড়ী দুর্ঘটনায় প্রাণত্যাগ করেন।
ভূটানের রাজকীয় বিশ্ববিদ্যালয়
ভূটানের রাজকীয় বিশ্ববিদ্যালয় (; উচ্চারণ:" 'ব্রাগ র্গ্যাল-'ড্জিন গ্টস্যাগ-ল্যাগ-স্লৈব-স্ডে"; ) হলো ২০০৩ সালের ২ জুন তারিখে এক রাজকীয় নির্দেশনার আলোকে প্রতিষ্ঠিত ভূটানের জাতীয় বিশ্ববিদ্যালয় পদ্ধতির উচ্চ শিক্ষা তদারককারী প্রতিষ্ঠান, যেটি মূলতঃ সমন্বয়ক হিসাবে দায়িত্ব পালন করে থাকে।
ভুটানের তৎকালীন তৃতীয় পর্যায়ের উচ্চ শিক্ষা ক্ষেত্রটিকে একত্রিত করে ব্যবস্থাপনার জন্য বিশ্ববিদ্যালয়টি প্রতিষ্ঠিত হয়েছিল। এটি রাজ্য জুড়ে ছড়িয়ে থাকা আটটি সাংবিধানিক কলেজ এবং একটি অনুমোদিত কলেজের বিকেন্দ্রিককৃত বিশ্ববিদ্যালয়। একটি বিশ্ববিদ্যালয় ব্যবস্থা প্রতিষ্ঠার ক্ষেত্রে সরকারের অগ্রাধিকারের ভিত্তি ছিল প্রতিটি প্রতিষ্ঠানের ন্যায়সঙ্গত সমভাবে সমমানে বিকাশ সাধন। বিশ্ববিদ্যালয়ের অধিভূূক্ত কলেজগুলি হলোঃ
বিশ্ববিদ্যালয়টি কানাডার দ্যা ইউনিভার্সিটি অব নিউ ব্রান্সউইক, মার্কিন যুক্তরাষ্ট্রের নর্পা ইউনিভার্সিটি এবং দ্যা স্কুল ফর ইন্টারন্যাশনাল ট্রেনিং, অস্ট্রিয়ার সল্জবার্গ বিশ্ববিদ্যালয়, ভারতের দ্যা ইউনিভার্সিটি অব দিল্লী, বাংলাদেশের বাংলাদেশ পল্লী উন্নয়ন একাডেমি (বার্ড) প্রভৃতি বিশ্ববিদ্যালয় এবং প্রতিষ্ঠানের সাথে শিক্ষার্থী বিনিময় এবং শিক্ষার্থী ও অনুষদ সদস্যদের জন্যে প্রশিক্ষণ ও হাতে-কলমে শিখণ কার্যক্রম ব্যবস্থাপনা জন্য যোগাাযোগ স্থাপণ ও চুক্তি সম্পাদন করেছে।
ভুটানের মহামাণ্য রাজা জিগমে খেসার নামগিয়েল ওয়াংচুক এর আচার্য্য। "ডাশো" পেমা থিন্লে এর উপাচার্য এবং বিশ্ববিদ্যালয়ের প্রশাসনিক ব্যবস্থাপনা পরিচালনা করেন।
থিম্পুতে অবস্থিত দ্যা সেন্টার ফর ভূটান স্টাডিজ (সিবিএস) এর স্বায়ত্ত্বশাসিত অবস্থা বজায় রেখে এই বিশ্ববিদ্যালয়ের একটি সদস্য প্রতিষ্ঠান হিসাবেই মূলতঃ প্রতিষ্ঠিত।
ভূটানের রাজকীয় বিশ্ববিদ্যালয় তার অধিভূক্ত প্রতিষ্ঠানগুলির মাধ্যমে মোট আটটি বিশদ পাঠ্যসূচীভূক্ত বিষয়াবলী নিয়ে পাঠদান করে থাকে। এগুলো হলোঃ
বিশ্ববিদ্যালয় কর্তৃৃৃপক্ষের পরিকল্পনা রয়েছে অধিভূক্ত কলেজগুলিতে কলা ও চিত্রণ, গণমাধ্যম, ভূটানের ইতিহাস ও সংস্কৃতি, কাউন্সেলিং, বৌদ্ধ ধর্মীয় শিক্ষা প্রভৃৃৃৃতি বিষয়েও শিখন কার্যক্রম চালু করার।
বেশিরভাগ শিখন কার্যক্রমই পূর্ণ-কালীন, যদিও শিক্ষা সংক্রান্ত দুইটি কলেজ, শ্রেব্তশে কলেজ এবং কলেজ অব ল্যাঙ্গুয়েজ এন্ড কালচারাল স্টাডিজে খন্ড-কালীন এবং দূর-শিক্ষণ পদ্ধতিতেও শিক্ষা কার্যক্রম পরিচালিত হয়।
এখান থেকে বিভিন্ন পাঠ্য বিষয়ে ডিপ্লোমা সার্টিফিকেট, স্নাতক ডিগ্রি ও স্নাতক-সম্মান ডিগ্রি দেয়া হয়।
উপাচার্য্যের কার্যালয়টি মূলতঃ শিক্ষষা প্রতিষ্ঠানগুলির মধ্যে সমন্বয় সাধন এবং তদারকির কাজটি করে থাকে; অপর দিকে প্রতিটি কলেজ তাদের নিজ নিজ প্রতিষ্ঠানের শিক্ষা ও গবেষণা কার্যক্রম দেখা-শোনা করে। থিম্পুর মোথিথ্যাং-এ অবস্থিত উপাচার্য্য কার্যালয়টি গড়ে উঠেছে রেজিস্টার বিভাগ, একাডেমিক বিষয়, পরিকল্পনা ও সম্পদ বিভাগ এবং গবেষণা ও বহিঃ সম্পর্ক বিভাগের সমন্বয়ে।
মেরা নাম জোকার
মেরা নাম জোকার হচ্ছে ১৯৭০ সালে মুক্তিপ্রাপ্ত একটি হিন্দি চলচ্চিত্র যেটি রাজ কাপুর পরিচালনা করেছিলেন। স্ক্রীনপ্লে খাজা আহমেদ আব্বাস করেন। "মেরা নাম জোকার" ঋষি কাপুর অভিনীত প্রথম চলচ্চিত্র ছিলো এবং এই চলচ্চিত্রটি সার্কাসের একজন জোকারকে নিয়ে যাকে তার সব দুঃখ ফেলে দিয়ে মানুষকে হাসাতে হবে। চলচ্চিত্রটি হিন্দি চলচ্চিত্র শিল্পের অন্যতম দীর্ঘ কাহিনী সম্পন্ন চলচ্চিত্র। ১৯৬৪ সালে রাজ কাপুর বৈজয়ন্তীমালা এবং রাজেন্দ্র কুমারকে নিয়ে 'সঙ্গম' চলচ্চিত্র বানান, ওটি হয়েছিলো ব্যাপক ব্যবসাসফল এবং তুমুল দর্শকপ্রিয়, অপরদিকে 'মেরা নাম জোকার' এর ক্ষেত্রে ব্যবসাসফলতা না আসলেও এটি '৯০ এর দশকে 'কাল্ট ফিল্ম' এর মর্যাদা আয়ত্ত করে। ছয় বছর ধরে (১৯৬৪ সাল থেকে) মেরা নাম জোকারের প্রযোজনা চলছিলো, শুটিং শুরু হয় ১৯৬৭ সালে এবং শেষ হয় ৬৯ এ।
রাজ কাপুর তার দ্বিতীয় পুত্র ঋষি কাপুরকে এই মেরা নাম জোকারের মাধ্যমে চলচ্চিত্র জগতে প্রবেশ করিয়ে দেন। চলচ্চিত্রটিতে রাজ কাপুর রাজু নামের যে জোকারের চরিত্রে অভিনয় করেছিলেন তার শৈশবকালের চরিত্রে ঋষি অভিনয় করেছিলেন, ঋষি মাত্র ১৫ বছর বয়সে (১৯৬৭ সালে) চলচ্চিত্রটিতে অভিনয় করা শুরু করেন।
এই চলচ্চিত্রটিতে যৌনতার উন্মেষ ঘটানো হয়েছে, বিকিনি এবং অন্তর্বাসের দৃশ্য আছে, আছে নগ্নতাও, অভিনেত্রী সিমি গারেওয়ালকে দিয়ে রাজ কাপুর একটি নগ্ন দৃশ্যে অভিনয় করিয়েছিলেন।
আজিজা মুস্তফা জাদেহ
আজিজা মুস্তফা জাদেহ (; জন্ম: ১৯ ডিসেম্বর, ১৯৬৯), "জাজের রাজকুমারী", "ডাই প্রিনজেসিন ডেস জ্যাজ" বা "জাজিজা" নামেও পরিচিত, হচ্ছেন আজারবাইজান এর একজন গায়িকা, পিয়ানোবাদক এবং সুরকার যিনি শাস্ত্রীয় এবং আভান্ট-গার্ডের প্রভাবগুলোর সঙ্গে জাজ এবং মুগাম (এটি হচ্ছে আজারবাইজান এর একটি ঐতিহ্যগত আধুনিকীকরণ শৈলী) এর একটি মিশ্রণ এ গান পরিবেশন করেন। সমালোচকরা বলছেন যে তার শৈলীতে কিথ জারেট এর কিছু প্রভাব দেখা যায়। তিনি বর্তমানে জার্মানি এর মেনজ এ বসবাস করেন যেখানে তার সাথে তার মা, এলিজাবে মুস্তফা জাদেহ থাকেন। তার মা তার ম্যানেজার এর দায়িত্বও পালন করেন। তিনি বলেছেন তার দুই প্রিয় বিনোদন কার্যক্রম হলো পেইন্টিং এবং ঘুম। তিনি একজন নিরামিষভোজী ব্যক্তি। তিনি ঈশ্বরকে বিশ্বাস করেন, যদিও তিনি নিজেকে কোনো ধর্মের অন্তর্গত বলে মনে করেন না।
আজিজা মুস্তফা জাদেহ আজারবাইজান এর বাকু এ অবস্থিত একটি সঙ্গীত পরিবারে জন্মগ্রহণ করেন। তার বাবা হচ্ছেন ভ্যাজিফ এবং মা হচ্ছেন এল্জা মোস্তফা জাদেহ। ভ্যাজিফ হচ্ছেন একজন পিয়ানোবাদক এবং সুরকার, যিনি মুগল-জাজ সংযোজন তৈরির জন্য বিখ্যাত, যার মধ্যে তার কন্যা এখন অভিনয় করেন। এল্জা জর্জিয়া থেকে একজন ক্লাসিক্যাল প্রশিক্ষণপ্রাপ্ত গায়িকা।
আজিজা এর বাবা এবং মা লক্ষ করেন যখন তাদের মেয়ে আট বছর বয়সী ছিল তখন তাদের মেয়ে সঙ্গীত এর প্রতি সংবেদনশীল ছিল। যখন তার মা তাকে উক্ত কাহিনী বলছিল তখন আজিজা গল্পটি স্মরণ করেন। তিনি বলেন:
আজিজা মুস্তফা জাদেহ সব ধরনের শিল্প, বিশেষত নাচ, পেইন্টিং এবং গাওয়া উপভোগ করেন। মাত্র তিন বছর বয়সে, তিনি তার বাবার সাথে তার মঞ্চে আত্মপ্রকাশ করেছিলেন, তিনি ছোটবেলা থেকেই শাস্ত্রীয় পিয়ানো অধ্যয়ন শুরু করেন কণ্ঠস্বর তৈরি করেছিলেন। বিখ্যাত সংগীতশিল্পী জোহান সেবাস্টিয়ান বাচ্চ এবং ফ্রেডেরিক চোপিন এর কাজগুলিতে তিনি বিশেষ আগ্রহ দেখান। এর পরপরই, তিনি কর্মক্ষমতার জন্য একটি ক্রমবর্ধমান প্রতিভা দেখিয়েছিলেন।
১৯৭৯ সালের ১৬ ডিসেম্বর আজিজা মুস্তফা জাদেহ এর বাবা তাশকেন্ট এ ৩৯ বছর বয়সে হৃদরোগে আক্রান্ত হয়ে মারা যান। তার কন্যা এর সাথে এই ঝড়ের সঙ্গে মোকাবিলা করতে সাহায্য করার জন্য, আজিজা মুস্তফা জাদেহ এর মা তার কন্যার নিজের বাদ্যযন্ত্রের প্রতিভাবান বিকাশে সাহায্য করার জন্য একজন গায়িকা হিসেবে তার কর্মজীবন ছেড়ে দিয়েছিলেন।
১৯৮৮ সালে, মাত্র ১৮ বছর বয়সে, আজিজা মুস্তফা জাদেহ এর মুঘম-প্রভাবশালী ধরনটি ওয়াশিংটন ডি.সি. এ থিওলোনীয় সন্ন্যাসী পিয়ানো প্রতিযোগিতায় আমেরিকান ম্যাট কুপারের সাথে তৃতীয় স্থানে অবস্থান করে। এই সময় তিনি তার মায়ের সাথে জার্মানিতে চলে গেলেন।
আজিজা মুস্তফা জাদেহ তার আত্মপ্রকাশমূলক অ্যালবাম, ১৯৯১ সালে "আজিজা মুস্তফা জাদেহ" নামে প্রকাশ করে। তার দ্বিতীয় অ্যালবাম, "অলয়েজ" ফনো একাডেমী পুরস্কার, একটি মর্যাদাপূর্ণ জার্মান সঙ্গীত পুরস্কার, এবং সোনি থেকে ইকো পুরস্কার জিতেছে। বেশ কয়েকজন জ্যাজ এবং ঐতিহ্যবাহী শিল্পীদের সাথে অনেক দেশে তিনি কাজ করেছেন এবং বেশ কয়েকটি অ্যালবাম প্রকাশ করেছেন, যার মধ্যে সম্প্রতি ২০০৭ সালে মুক্তিপ্রাপ্ত অ্যালবাম হচ্ছে "কনট্রাস্ট ২"।
ববি (১৯৭৩-এর চলচ্চিত্র)
ববি হচ্ছে ১৯৭৩ সালে মুক্তিপ্রাপ্ত রাজ কাপুর পরিচালনায় একটি হিন্দি ভাষার চলচ্চিত্র। চলচ্চিত্রটি টিন-এজ রোমান্স নিয়ে এবং ঋষি কাপুর অভিনীত এটি প্রথম চলচ্চিত্র যেটাতে তিনি মুখ্য এবং বড় গুরুত্বপূর্ণ চরিত্রে অভিনয় করেন কারণ "মেরা নাম জোকার"’এ (১৯৭০) তার চরিত্র ছিল ছোটো। তাছাড়া ডিম্পল কাপাডিয়ার করা প্রথম চলচ্চিত্র ছিলো এটি যেখানে তিনি বিকিনি পরেছিলেন।
চলচ্চিত্রটি ১৯৭৩ সালের ২৮ সেপ্টেম্বর মুক্তি পেয়েছিলো এবং বক্স অফিসে প্রথম দিকে স্থান করেছিলো, ১৯৭৩ সালের সবচেয়ে বেশী আয়কারী এই ববিই। তাছাড়া বলিউডের অন্যতম সেরা রোমান্টিক এবং ব্যবসাসফল সিনেমাগুলোর তালিকায় এই ববিকে সবসময়ই রাখা হয়। চলচ্চিত্রটি তার সঙ্গীত, দৃশ্যপট এবং সংলাপের জন্য বিখ্যাত হয়ে আছে।
বলিউড চলচ্চিত্রে (এবং ভারতে) টিন-এজ রোমান্সের অবতারণা এটিই ছিলো প্রথম, তাও আবার ১৫ বছর বয়সী ডিম্পল বিকিনি পরেছিলেন। ববিকে ইন্ডিয়া টাইমস পত্রিকা 'সর্বকালের সেরা ২৫ রোমান্টিক চলচ্চিত্র' তালিকায় ৩য় স্থানে রেখেছে।
চলচ্চিত্রটির গল্প বম্বের দুইজন টিনএজ ছেলে-মেয়ের প্রেম কাহিনী নিয়ে। রাজ নাথ (ঋষি কাপুর) হচ্ছে এক বড় ব্যবসায়ীর ছেলে আর অপরদিকে ববি ব্র্যাগাঞ্জা (ডিম্পল কাপাডিয়া) একটা জেলের মেয়ে।
রাজ তার বোর্ডিং স্কুল পাশ করে বাসায় আসে। বাসায় তার বাবামা তার জন্য জন্মদিনের এক অনুষ্ঠানের আয়োজন করে। রাজ যখন ছোটো ছিলো তখন ব্র্যাগাঞ্জা নামের এক মহিলা তার দেখাশোনা করত, রাজ তাকে আন্টি বলে ডাকত। মিসেস ব্র্যাগাঞ্জা রাজের জন্মদিনের অনুষ্ঠানে তার নাতি ববিকে নিয়ে আসে কিছুক্ষণের জন্য এবং ছোটোখাটো একটা উপহার দিয়ে চলে যায়। রাজের ববিকে দেখে ভালো লেগে যায় এবং সে তার সাথে বন্ধুত্ব করবে বলে মনস্থির করে। রাজ মিসেস ব্র্যাগাঞ্জাদের বাসায় যায়। ববির সাথে রাজের কথা হয়, ধীরে ধীরে বন্ধুত্বও বাড়তে থাকে।
ববিদের আর্থিক অবস্থা রাজদের চেয়ে একটু খারাপ হওয়ায় রাজের বাবামা চায়না যে রাজ ববির সাথে মিশুক। এটা নিয়ে অনেক ঝামেলা হয়। যদিও সিনেমার শেষের দিকে ববি আর রাজের সম্পর্কটাকে তাদের অভিভাবকেরা ধনাত্মকভাবেই দেখে।
ল্যাভেন্ডার বিবাহ
ল্যাভেন্ডার বিবাহ হচ্ছে পুরুষ-নারীর মধ্যে বিবাহ; যেখানে অন্ততপক্ষে একজন সঙ্গী সমকামী অথবা উভকামী হয়ে থাকে। সাধারণভাবে একে মিশ্র-অভিমুখিতা বিবাহও বলা হয়। বিশেষায়িতভাবে একে সুবিধাবাদী বিবাহ বলে উল্লেখ করা হয়; এধরনের বিবাহ, কোনো উদ্দেশ্যকে সামনে রেখে করা হয়, এখানে কোনো প্রেম ভালোবাসা থাকে না। যেমন: কোনো দেশের নাগরিকত্ব পাবার জন্য; সে দেশের নাগরিককে বিবাহ করলে তা সুবিধাবাদী বিবাহের অন্যতম উদাহরণ।
ল্যাভেন্ডার বিবাহতে অন্ততপক্ষে একজন বিসমকামী হন না, তিনি তার যৌন অভিমুখিতার কথা তার পার্টনার বা সঙ্গীর কাছে লুকিয়ে রাখেন; এমনটা সাধারণত দেখা যায়। এই ল্যাভেন্ডার ম্যারেজ শব্দটি ২০ শতকের পুর্ব থেকে উচ্চারিত হচ্ছিল এবং প্রায় ২০ শতকের মধ্য থেকে দ্বিতীয় বিশ্বযুদ্ধের পুর্বে প্রধান্ত তারকাদের এ ধরনের বিবাহকে সংজ্ঞায়িত করতে গিয়ে এ শব্দের ব্যাপক প্রচলন ঘটে। সে সময় জনগণের সমকামিতা নিয়ে যে দৃষ্টিভঙ্গি ছিল, সে দৃষ্টিভঙ্গির জন্য কেও নিজেকে সমকামী আখ্যা দিয়ে কোনো পাব্লিক ক্যারিয়ার গঠন করা কার্যত অসম্ভব ছিল, উল্লেখযোগ্য ভাবে হলিউডের ফিল্ম ইন্ড্রাস্ট্রিতে। ১৮৯৫ সালে ব্রিটিশ প্রেসে এই প্রবচনটির সর্বপ্রথম ব্যবহৃত হয়, ঠিক সে সময় ল্যাভেণ্ডারের যৌন অভিমুখিতার সাথে সমকামিতার একটা সংযোগ আছে বলে জানা যায়।
১৯২০ সাল অবধি হলিউডের নৈতিকতামুলক চুক্তির দরুণ কিছু ক্লোজেটেড তারকা ("এই শব্দটা সমকামী উভকামীদের বিশেষণ হিসেবে ব্যবহৃত হয়; যার মাধ্যমে বুঝানো হয় এসব ভিন্ন যৌন অভিমুখিতার মানুষরা তাদের যৌন পরিচয় গোপন রাখেন") সুবিধাবাদী বিবাহ সম্পন্ন করেন; নিজেদের সম্মান জনসম্মুখে বজায় রাখার জন্য। উল্লেখযোগ্য ব্যতিক্রম দেখা গিয়েছিল উইলিয়াম হেইন্সের ক্ষেত্রে। তিনি তার ক্যারিয়ার ৩৫ বছরে হঠাৎ করে জলাঞ্জলি দেন নিজের সমকামিতা পরিচয় ত্যাগ না করার দরুণ। তিনি তাঁর পুরুষ সঙ্গী জিমি সিল্ডসের সাথে সম্পর্ক বিচ্ছেদ করার চিন্তাকে প্রত্যাখান করেন এবং তাকে বিবাহ করেন।
"ল্যাভেন্ডার ম্যারেজ" শব্দটি এই সব কাপল/দম্পতির জন্য ব্যবহার করা হয়েছে:
বাংলাদেশের ভিসা নীতি
সার্বভৌম রাষ্ট্র হিসেবে বাংলাদেশ তার ভূখণ্ডে প্রবেশের জন্য সকল বিদেশিদের ক্ষেত্রে অনুমতি নিতে আবশ্যক করেছে। সমগ্র বিশ্ব জুড়ে অবস্থিত বাংলাদেশ মিশনের দ্বারা বা বাংলাদেশে পৌঁছে ভিসা নিতে হয়। বাংলাদেশ পাসপোর্ট এবং ইমিগ্রেশন বিভাগ থেকে মেয়াদ বাড়িয়ে নেয়া যায়, এবং দেশভেদে ফি পরিবর্তন হয়ে থাকে। বেশিরভাগ বিদেশীদের জন্য বাংলাদেশে প্রবেশের ক্ষেত্রে বাংলাদেশ ভিসার প্রয়োজন পড়ে।
আইএটিএ কর্তৃক প্রদত্ত তথ্য অনুযায়ী, নিম্নলিখিত ২৩ টি দেশের নাগরিকদের ভিসার প্রয়োজনীয়তা থেকে মৌকুফ করা হয়েছে:
নিউ ইয়র্কে বাংলাদেশের কনস্যুলেট জেনারেলের মতে -এর নাগরিকদের ভিসার প্রয়োজন নেই।
আইএটিএ কর্তৃক প্রদত্ত তথ্য অনুযায়ী, নিম্নোক্ত দেশগুলি বিশেষ করে যেসব দেশসমূহের কথা উল্লেখ করা হয়েছে, যার নাগরিকরা বাংলাদেশী মিশনের অবহিতি ছাড়াও সরকারী দায়িত্ব, ব্যবসা-বাণিজ্য, বিনিয়োগ এবং পর্যটনের উদ্দেশ্যে আগমনের জন্য ভিসা পেতে পারে:
আইএটিএ কর্তৃক প্রদত্ত তথ্য অনুযায়ী, বাংলাদেশি মিশন না-থাকা অন্যান্য দেশের নাগরিকরা বা এই ধরনের দেশ থেকে আসা নাগরিকরা সর্বোচ্চ ২৫ দিনের জন্য আগমনের উপর ভিসা পেতে পারে, শুধুমাত্র নিচের ২৪টি পরে (যদি না তারা বাংলাদেশী প্রতিনিধি না-থাকা দেশের হয়):
বিশেষ শাখার দ্বারা প্রদত্ত ল্যান্ডিং পারমিট (এলপি) যোগ্যতা পরীক্ষা ভিসার নীতিমালা সম্পর্কে কিছুটা ভিন্ন তথ্য দেয়।
বাংলাদেশ মিশন বিদেশী পাসপোর্টধারী এবং জাতীয়তাধীন এবং একইসাথে বাংলাদেশী বংশোদ্ভূত/সম্পর্কিত বাংলাদেশী নয় এদের জন্য কোনও ভিসার প্রয়োজনীয় সীল (এনভিআর) প্রদান করে না। এই সীল ভিসার মেয়াদে নির্দিষ্ট সময়ের মধ্যে কোন বাধা ব্যতীত যাত্রী বহুবার বাংলাদেশে ভ্রমণের ক্ষেত্রে ব্যবহার করতে পারবে।
নো-ভিসা আবশ্যক সুবিধাটি পাসপোর্টের বৈধতা থাকা পর্যন্ত গ্রহণযোগ্য এবং একই ব্যক্তির নতুন পাসপোর্টের ক্ষেত্রে স্থানান্তরিত হতে পারে।
তাছাড়া, নিম্নলিখিত দেশের কূটনৈতিক ও অফিসিয়াল পাসপোর্টধারীদের শুধুমাত্র ৩০ দিনের জন্য হলে ভিসার প্রয়োজন হয় না (যদি না উল্লিখিত হয়):
জুলাই ২০১৭ সালে র সাথে কূটনৈতিক ও সরকারি পাসপোর্টধারীদের জন্য ভিসা মওকুফের চুক্তি স্বাক্ষরিত হয় এবং এটি এখনো কার্যকর হয়নি।
এ এইচ এম মোস্তাফিজুর রহমান
প্রফেসর ড. এ এইচ এম মোস্তাফিজুর রহমান জাতীয় কবি কাজী নজরুল ইসলাম বিশ্ববিদ্যালয় এর বর্তমান উপাচার্য। তিনি বিশ্ববিদ্যালয়ের ৫ম উপাচার্য হিসাবে ২০১৭ সালের ১৩ নভেম্বর দায়িত্ব গ্রহণ করেন।
১৯৫৬ সালের ১ ফেব্রুয়ারি জামালপুর জেলার সরিষাবাড়ি উপজেলায় তার নানার বাড়িতে তিনি জন্মগ্রহণ করেন। মুক্তিযুদ্ধে তার বাবা শহীদ হোন।
১৯৭২ সালে তিনি প্রথম বিভাগে মাধ্যমিক এবং তারপর উচ্চ মাধ্যমিকে দ্বিতীয় বিভাগে পাস করেন। প্রফেসর ড. এ এইচ এম মোস্তাফিজুর রহমান রাজশাহী বিশ্ববিদ্যালয় থেকে স্নাতক এবং স্নাতকোত্তর পড়াশোনা করেন সমাজবিজ্ঞান বিষয়ে। এরপর তিনি গ্রামীণ সমাজবিজ্ঞান এর উপর এমএ করেন ফিলিপাইনের ইউপিলিবি বিশ্ববিদ্যালয় থেকে। পরবর্তিতে তিনি রাজশাহী বিশ্ববিদ্যালয় থেকে পিএইচডি করেন।
১৯৮৩ সালের ২ জুন শিক্ষক হিসেবে রাজশাহী বিশ্ববিদ্যালয়ে যোগ দেন। এ এইচ এম মোস্তাফিজুর রহমান রাজশাহী বিশ্ববিদ্যালয়ে তিনি ৩৪ বছর ধরে শিক্ষকতা করছেন। এই সময়ে তিনি বিশ্ববিদ্যালয়ের সিনেট সদস্য, একাডেমিক কাউন্সিলের নির্বাচিত সদস্য, প্রক্টরিয়াল বডির সদস্য, বিভাগীয় প্রধান, হলের হাউস টিউটর, শিক্ষক সমিতির ৩ বার নির্বাচিত সদস্য ছিলেন। 
বেসরকারী এশিয়ান ইউনিভার্সিটি এবং নর্দান ইউনিভার্সিটিতে খন্ডকালীন শিক্ষক হিসেবেও তিনি কাজ করেন। রাজশাহীর বরেন্দ্র বিশ্ববিদ্যালয়ে ২০১৩ সালে তিনি সমাজবিজ্ঞান বিভাগ প্রতিষ্ঠা করেন। ৫ বছর ধরে বরেন্দ্র বিশ্ববিদ্যালয়ের সমাজবিজ্ঞান বিভাগে তিনি সমন্বয়ক হিসেবে ছিলেন।
‘সামাজিক সমস্যা’, ‘সমাজবিজ্ঞান পরিচিতি’, ‘সমাজ ও সভ্যতার ইতিহাস’ ‘বাংলাদেশের পরিবেশ ও সমাজ’ শিরোনামে চারটি পাঠ্যপুস্তকসহ মোট ৭টি বই প্রকাশিত হয়েছে তার।
আরাস প্রজাতন্ত্র
আরাস প্রজাতন্ত্র (; এছাড়াও আরাক্স প্রজাতন্ত্র অথবা আরাক্সি প্রজাতন্ত্র নামেও পিরিচিত) দক্ষিণ ককেশাসের একটি স্বল্পকাল স্থায়ী ও অস্বীকৃত রাষ্ট্র ছিলো, যার প্রায় অধিকাংশ বর্তমানে আজারবাইজানের নাখচিভান স্বায়ত্তশাসিত প্রজাতন্ত্রের অংশ। আরাস নদীর নামে এর নামকরণ করা হয়েছে যার দক্ষিণ সীমানা এই নদীর সাথে সংলগ্ন; ১৯১৮ সালে জাফরগুলু খান নাখচিভানস্কি, আজারবাইজান গণতান্ত্রিক প্রজাতন্ত্র-এর ক্ষমতাসীন ইকুয়ালিটি পার্টি এবং উসমানীয় সাম্রাজ্য সরকারের সহায়তায় প্রজাতন্ত্র ঘোষণা করেন।
আরাস প্রজাতন্ত্রের সৃষ্টি দক্ষিণ ককেশাসের ব্রিটিশ প্রধান কমিশনার স্যার জন অলিভার ওয়ারড্রপের একটি সীমান্ত প্রস্তাবের প্রতিক্রিয়ায় ছিল, যা আর্মেনীয় প্রজাতন্ত্রের এলাকা হিসেবে নির্ধারিত ছিল। ১৯১৯ সালে জুন মাসের মাঝামাঝিতে আরাস যুদ্ধের সময় যখন প্রথম আর্মেনীয় প্রজাতন্ত্রের সেনা এই অঞ্চলের দিকে অগ্রসর হয় ও এটির নিয়ন্ত্রণ গ্রহণে সফল হলে আরাস প্রজাতন্ত্রের অবসান ঘটে। তবে, এটি আজারবাইজান প্রজাতন্ত্র ও উসমানীয় সাম্রাজ্যের বাহিনী দ্বারা নখিচেভেন অঞ্চলে অগ্রগতির সূচনা করে এবং জুলাইয়ের শেষার্ধে আর্মেনিয়া এই অঞ্চলটির নিয়ন্ত্রণ হারিয়ে ফেলে।
তাহির সালাহভ
তাহির সালাহভ (আজারবাইজানিঃ Tahir Teymur oğlu Salahov, রাশিয়ানঃТаир Теймур оглы Салахов; ১৯২২৮ সালের ২৯ নভেম্বর, বাকুতে জন্মগ্রহণ করেন) হলেন সোভিয়েত, আজারবাইজানি এবং রাশিয়ান অংকন শিল্পী এবং নকশা অংকনকারী। তিনি একাধারে ইউনিয়ন অফ আর্টিস্ট অফ দ্য ইউএসএসআর এর প্রথম সচিব (১৯৭৩-১৯৯২), রাশিয়ান একাডেমি অফ আর্টস এর সহ-সভাপতি,বিশ্বব্যাপী ২০ টিরও বেশি প্রতিষ্ঠান এবং অনেক সৃষ্টিশীল প্রতিষ্ঠানের সদস্য ছিলেন। তিনি ফ্রান্স, স্পেন, জার্মানি, অস্ট্রিয়া এবং আরও অনেক দেশের শিল্প প্রতিষ্ঠানের সদস্য ছিলেন।
তাঁর পিতা তয়মুর সালাহভ স্ট্যালিনের অবদমনের স্বীকার হয়েছিলেন। ১৯৩৭ সালে তাকে গ্রেপ্তার করা হয় এবং কিছুদিনের মধ্যেই ফাঁসি দেওয়া হয়। তার স্ত্রী এবং চার বাচ্চাকে রেখে তিনি চলে গেলেন মৃত্যুর দুনিয়ায়, কিন্তু ১৯৫৬ সালে স্ট্যালিনের মৃত্যুর আগ পর্যন্ত তয়মুর সালাহভের পরিবার তার মৃত্যু সম্পর্কে কিছুই জানতে পারেনি।  
তাহির সালাহভ ১৯৪৫ সাল থেকে ১৯৫০ সাল পর্যন্ত বাকু'র  আযিমযাদ আর্ট কলেজে পড়াশুনা করে এবং ১৯৫১ থেকে ১৯৫৭ সাল পর্যন্ত স্যুরিকভ মস্কো আর্ট ইন্সটিটিউটে পড়া লেখা করেন। সালাহভ অল্প সময়েই স্বীকৃতি লাভ করেন। তাঁর শিক্ষাগত স্বীকৃতি'র নিদর্শন হলোঃ "দ্য শিফট ইজ ওভার (বাংলায়ঃ সে যুগ হয়েছে বাসি) "যা ১৯৫৭ সালে মস্কো অল-ইউনিয়ন আর্ট এক্সিবিশনে প্রদর্শিত হয়েছিল। তিনি তথাকথিত "বিভক্ত ঢং" (রাশিয়ানঃ "суровый стиль") এর একজন অন্যতম প্রতিনিধি হিসেবে পরিচিতি লাভ করেন। এছাড়াও তিনি সংবাদপত্র লেখনী, বাস্তববাদীতা এবং সোভিয়েতের ১৮৬০এর কষ্টসাধ্য অংকনের প্রবণতা ইত্যাদী দ্বারা তৎকালীন জোসেফ স্ট্যালিনের "সুন্দর বাস্তববাদীতা" যুগের বিরুদ্ধে প্রতিবাদ করেন। সাহালভের বাকু'র তৈল-শ্রমিকদের জীবন এবং কাজ নিয়ে রচিত প্রবন্ধেকে  তিনি জোরালভাবে উপস্থাপন করেন (নৈতিকতার ঘাটতিকে তিনি সেখানে বর্ণনা করেন)। তাঁর রচনাগুলোর মধ্যে অন্যতম ("রিপেয়ার ম্যান",১৯৬১, মুস্তাফায়েভ আজারবাইজান স্টেট মিউজিয়াম অফ আর্ট, বাকু) এবং শিল্পকর্মের মধ্যে অন্যতম হলোঃ আজারবায়জানি সুরকার কারা কারায়েভ'র প্রতিকৃতি (১৯৬০,ত্রেত্যাকোভ গ্যালারি,মস্কো) এবং সোভিয়েত সুরকার দিমিত্রি সোস্তাকোভিচ এর প্রতিকৃতি (১৯৭৬,ত্রেত্যাকোভ গ্যালারি,মস্কো)। সালাহভ তাঁর চিত্র কর্মের জন্য তিনি লাল, কালো, হালকা এবং গাঢ় ধূসর রঙ ব্যবহার করেন এবং সুন্দরভাবে চিত্রকে অলংকৃত করেন।
তাঁর পরবর্তী কাজ গুলো ছিল গুরগম্ভীর ভাব সম্পন্ন এবং তাতে পাশ্চাত্যের প্রভাব ভালভাবেই লক্ষ্য করা যায়। তাঁর পরবর্তী চিত্রকর্ম গ্র্যান্ডসন ড্যান এর প্রতিকৃতিতে (১৯৮৩, আজারবাইজান স্টেট মিউজিয়াম অফ আর্ট) যে রকম রঙের মিশ্রণ পাওয়া যায় তাতে মধ্যযুগীয় পশ্চিমা ক্ষুদ্র চিত্রকর্মের ছন্দ পাওয়া যায়।  তাঁর রেখাগুলো আরো মধুময় এবং শান্ত হয়ে আসে তাঁর প্যালেটও আরো আধুনিক হয়ে আসে। তাঁর অনেক বিখ্যাত সফল চিত্রকর্মেই বিদেশী ছাপ লক্ষ্য করা যায় যেমন (মেক্সিকান করিডা; ১৬৯৬, মুস্তাফায়েভ আজারবাইজান স্টেট মিউজিয়াম অফ আর্ট)। এছাড়াও তিনি অনেক ভাবপূর্ণ নকশা এবং স্টেজ ডিজাইন প্রণয়ন করেন। ১৯৯৮ সালে সালাহভ কিগিজ প্রজাতন্ত্রের জাতীয় শিল্প একাডেমির একজন সদস্য হিসেবে নিযুক্ত হন। এই একাডেমির অন্যান্য সদস্যবৃন্দ ছিল দার্দি বায়রামভ, সুহরব কুরবানভ, তুরগুনবাই সাদ্যাকভ এবং এরবোলাট তোলেপবাই।
বর্তমানে সাহালভ মস্কোতে বাস করছেন এবং তিনি একজন অধ্যাপক। তাছাড়া মস্কো আর্ট ইন্সটিটিউটে তাঁর একটি স্টুডিও আছে।
সাফুরা আলিজাদেহ
সাফুরা আলিয়েভাহ (; জন্ম: ২০ সেপ্টেম্বর ১৯৯২; বাকু, আজারবাইজান) হচ্ছেন আজারবাইজান এর একজন গায়িকা, অভিনেত্রী এবং স্যাক্সফোনবাদক। আলিজাদেহ ২০১০ সালে ইউরোভিশন সঙ্গীত প্রতিযোগিতা এ অংশগ্রহণ করেন, যেখানে তিনি ৫ম স্থান অধিকার করেন। তিনি সেখানে "ড্রিপ ড্রপ" গানটি গেয়েছিলেন। পরে তিনি "ইট'স মাই ওয়্যার" নামে তার প্রথম অ্যালবামটি প্রকাশ করেন, যা অনেক ইউরোপীয় দেশগুলোতে সফল্ভাবে চলে। তার দ্বিতীয় আত্মপ্রকাশ একক "মার্চ অন" সেপ্টেম্বর এ মুক্তি পায়।
সাফুরা আলিয়েভাহ এর বাবা হচ্ছেন একজন পেশাদারী চিত্রশিল্পী এবং তার মা হচ্ছেন একজন পিয়ানোবাদক ও একজন ফ্যাশন ডিজাইনার। আলিয়েভাহ যখন খুব ছোট ছিলেন তখন তিনি গান গাওয়া শুরু করেন এবং মাত্র ৬ বছর বয়সে তার প্রথম স্টেজ কার্যক্রমে উপস্থিত হন। তার কর্মজীবনের সময়, তিনি শিশুদের ব্যান্ড শার্গ উলদুজলারি ও বুলবুলার এর সাথে গান গেয়েছিলেন। আলিয়েভাহ বাকু মিউজিকাল স্কুল নং ২ হতে পিয়ানো বাজানো শেখেন, কিন্তু পরে পিয়ানো এবং স্যাক্সফোন উভয় বাজনা বাজানো শেখেন। তিনি জাতীয় প্রতিযোগিতা "ইনি উুলদুজ" এর ৮ম আসরের বিজয়ী হয়েছেন। তিনি ৮ম শ্রেণিতে পড়ার সময় থেকেই বাকু এর ২৩ নম্বর বিদ্যালয়ে পড়াশুনা করেন।
সাফুরার স্যাক্সফোন বাজানো সম্পর্কে সঙ্গীতশিল্পী ফরহাদ বাদলবিলেই প্রশংসা করেছেন, যিনি তাকে উজ্জ্বল বলে বর্ণনা করেছেন।
২ মার্চ ২০১০ তারিখে, সাফুরা আলিয়েভাহ জুরির সিদ্ধান্ত অনুযায়ী আজারবাইজান জাতীয় চূড়ান্ত বিজয়ী নির্বাচিত হয় এবং ইউরোভিশন সঙ্গীত প্রতিযোগিতায় ২০১০ সালে আজারবাইজানকে প্রতিনিধিত্ব করেন, যা নরওয়ের অসলোতে অনুষ্ঠিত হয়। সাফুরা আলিয়েভাহ এন্ডারস বাগজ, স্টিফান ওরেন এবং সান্ড্রা বিজুরমান এর লিখিত "ড্রিপ ড্রপ" গানটি নিয়ে প্রতিযোগিতায় অংশ নেন। ইউক্রেন এর একটি কনসার্টে গান পরিবেশন করার পরপরই এবং ইউক্রেনীয় অভিনেতা ওয়াসিল ল্যাজারোভিচ এর সাথে তিনি শুভেচ্ছা বিনিময় করেন। গানটির ভিডিওটি সুপরিচিত চলচ্চিত্র পরিচালক রুপট ওয়েনওয়ারাইটের পরিচালনায় পরিচালিত হয়েছিল এবং জ্যাকুয়েল নাইটের গানটির কোরিওগ্রাফার এর দায়িত্বে ছিলেন, যিনি বিয়ন্সে এবং ব্রিটনি স্পিয়ার্স এর সাথে কাজ করেছিলেন। এছাড়াও নাইট অসলোতে সাফুরা এর স্টেজ কার্যক্রম পরিচালনা করেছিলেন। কৌতুক নকশা ডিজাইন।
১ মে ২০১০ তারিখে, সাফুরা আলিয়েভাহ তার প্রচারণা সফর শুরু করে এবং জার্মানি, নেদারল্যান্ডস, বেলজিয়াম, সুইজারল্যান্ড, পোল্যান্ড, রাশিয়া, ইউক্রেন এবং সুইডেন ভ্রমণ করেন। ২৪ শে মে তিনি ইউক্রেন-জার্মানি অনুষ্ঠানে সফর করেন, যেখানে এলিয়সা এবং লেনা মেয়ার-ল্যান্ডট্রুটও উপস্থিত ছিলেন। মেয়ার-ল্যান্ড্রুটের পারফরম্যান্সের পর স্যুপুরা এলিয়সা এবং লেনাকে ভাগ্যের জন্য একটি প্রাচীন ঘোড়দৌড় আয়োজনে একদল আদিবাসী আজারবাইজান ম্যাট দেয়।
২৭ মে ২০১০ তারিখে ইউরোভিশন এর সেমি-ফাইনাল গান পরিবেশনের পর তিনি ফাইনাল এ উঠার জন্য দুই দিন পরে যোগ্যতা অর্জন করেন, যেখানে তিনি পঞ্চম স্থান অধিকার করেছিলেন। ২৮ শে মে, সাফুরা আলিয়েভাহ আজারবাইজান এর গণ দিবস দিবস উদযাপনে অংশগ্রহণ করে এবং ইউরোভিশন গ্রামের অনুষ্ঠানে সঞ্চালনা করেন।
গয়গল হ্রদ
গয়গল (, আক্ষরিক অর্থ "নীল হ্রদ") আজারবাইজানের একটি প্রাকৃতিকভাবে অবরুদ্ধ হ্রদ। এটি মুরোভদাগের পাদদেশে ও গাঞ্জা থেকে স্বল্প দূরত্বে অবস্থিত।
১১৩৯ সালের ২৫শে সেপ্টেম্বরে ভূমিকম্পে কাপাজ পর্বতের কিছু অংশ ভেঙ্গে যায় এবং কুরক্কে নদীটির পথ বন্ধ করে দেয়। ফল সরূপ পর্বতের বিশুদ্ধ জলধারা হ্রদের রূপ গ্রহণ করে, সেজন্য হ্রদটির নামকরণ করা হয়েছে গয়গল; যা পানির বিশুদ্ধতা নির্দেশ করে। ২৫ এপ্রিল ২০০৮ তারিখে হ্রদটির নিকটবর্তী শহর খানলার শহরের নাম পরিবর্তন করে গয়গল করা হয়। ১৮১৯ সালে জার্মান বাশিন্দাগণ হেলেনেনডর্ফ শহরের প্রতিষ্ঠা করে এবং ১৯৩৮ সালে এর নাম পরিবর্তন করে খানলার করা হয়। ১৯৪১ সালে, জার্মান বসতি স্থাপনকারীদের সোভিয়েত কর্তৃপক্ষ দ্বারা কাজাখস্তানের কাছে স্থানান্তরিত হয় এবং তাদের স্থান আনাসতাস মিকোয়ান-এর আদেশে আর্মেনীয়গণ পূরণ করে। ১৯২৫ সালে এই হ্রদটি সদ্য প্রতিষ্ঠিত "গয় গল স্টেট রিজার্ভ"-এর অন্তর্ভুক্ত করা হয়, যা ২০০৮ সালে গয়গল জাতীয় উদ্যান হিসাবে প্রতিষ্ঠা পায়।
বৃহত্তর গয়গল এলাকায় ১৯টি হ্রদ রয়েছে, যার ৮টি বৃহৎ হ্রদ শ্রেণীর অন্তর্ভুক্ত, তার মধ্যে মারাল-গল, জেলিলগল, কারাগল উল্লেখ্য। এটি সমুদ্রপৃষ্ঠ থেকে ১,৫৫৬ মিটার উচ্চতায় অবস্থিত। এর সর্বমোট দৈর্ঘ্য ৬,৪৬০ মিটার। হ্রদটির গভীরতা ৯৩ মিটার। পানির বিশুদ্ধতা ও স্বচ্ছতার কারণে পানির নিচে ৮-১০ মিটার পর্যন্ত সবকিছু দেখা যায়। এই হ্রদের জীব বৈচিত্র্য খুবই সমৃদ্ধ। প্রাকৃতিকভাবে এই হ্রদ সৃষ্টর পর এখান থেকে ট্রোউট নদীর উদ্ভব হয়। গয়গল এলাকা শুষ্ক শীতকাল এবং হালকা গরম গ্রীষ্মকালের জন্য সুপরিচিত। ৬০০ হতে ৯০০ মিমির মধ্যে এখানে বৃষ্টিপাত হয়ে থাকে। গয়গলের নিকট আজারবাইজানি সেনাবাহিনীর একটি ছাউনি আছে। বসন্ত এবং গ্রীষ্ম ঋতুতে হ্রদটি একটি প্রধান পর্যটন আকর্ষণ। ২০০৯ সালে, ৪৫০০রও বেশি পর্যটক গয়গল দর্শনে আসেন, যার অধিকাংশই জার্মান নাগরি। গয়গলের আশেপাশে বেশিরভাগ জনগণ জার্মান জাতিগোষ্ঠীর, ১৮৫৪ সালে নির্মিত পুরাতন জার্মান লুথেরান গির্জা সহ অনেক জার্মান সংস্কৃতির স্মারকস্তম্ভ অবস্থিত।
এর সৌন্দর্যের কারণে, অনেক উপন্যাস, কবিতা এবং সঙ্গীত ব্যান্ডগুলির জন্য হ্রদটি একটি অনুপ্রেরণা হয়ে উঠেছে।
তুর্কমেনী রন্ধনশৈলী
তুর্কমেনী রন্ধনশৈলী হচ্ছে তুর্কমেনিস্তানের রান্না যা মধ্য এশিয়ার অন্যান্য দেশের অনুরূপ। প্লভ (পিলাফ) হচ্ছে প্রধান খাবার, দৈনন্দিন খাদ্য, যা উৎসব উদযাপনে পরিবেশিত হয়। এটি একটি ওলন্দাজ চুলার অনুরূপ একটি বড় পেটা লোহার কড়াইয়ে মাটন, গাজর এবং ভাজা চাল দিয়ে প্রস্তুত করা হয়। ম্যান্টি তৈরীতে ব্যবহৃত হয় ছাগলের মাংস, পেঁয়াজ বা কুমড়া দিয়ে। শুরপা হচ্ছে মাংস এবং শাকসব্জি দিয়ে তৈরী স্যুপ। রেস্টুরেন্ট এবং বাজারে বিভিন্ন ধরণের পুর ভরা খাবার পাওয়া যায়, যেমন সোমসা, গুটাপ এবং ইশলীক্লি। এগুলো ভ্রমণকারী এবং ট্যাক্সি ড্রাইভারদের কাছে জনপ্রিয়। কারণ এগুলো দ্রুত চলার পথে দ্রুতই খাওয়া যায়। প্রায়ই রাস্তাঘাট ও স্ট্যাণ্ডে বিক্রি হয়। তুর্কমেনি রান্না সাধারণত মশলা বা মশলাজাতীয় দ্রব্য ব্যবহার করে না এবং সুগন্ধি জন্য তুলাবীজের তেল অধিক পরিমাণে ব্যবহৃত হয়।
শাশলীক, স্ক্রু আকারের মাটন, শুয়োরের মাংস, মুরগি বা কখনও কখনও মাছ কাঠকয়লার আগুনে গ্রিল করা হয় এবং কাঁচা কাটা পেঁয়াজ এবং একটি বিশেষ সিরকা ভিত্তিক সস দিয়ে সাজিয়ে, রেস্টুরেন্টে পরিবেশিত হয় এবং প্রায়ই পথপার্শ্বে বিক্রি হয়। তুর্কমেনিস্তার রেস্টুরেন্ট প্রধানত রাশিয়ান খাবার যেমন পেলম্যানি, গ্রচস্কা, গলুবসি এবং মেয়েরাইজ-ভিত্তিক স্যালাদ পরিবেশন করে। কিছু অঞ্চলে ল্যাগম্যান নামক উইগুর নুডলস পাওয়া যায়।
তুর্কমেনিস্তান সম্ভবত তার তরমুজের জন্য বেশি বিখ্যাত। বিশেষত সাবেক সোভিয়েত ইউনিয়ন যেখানে এরা একসময়ে প্রধান সরবরাহকারী ছিল। যদিও বর্তমানে খুব সামান্য তরমুজ রপ্তানি করা হয়। তরমুজ তুর্কমেনিস্তানে জাতীয় গর্ব এবং সেখানে তরমুজ দিবস পালন করা হয়। তরমুজ দিবস সরকারী ছুটির দিন। তুর্কী সূত্র দাবি করে যে দেশটিতে ৪০০ টি জাতের তরমুজ উৎপাদন করে।
খাবার প্রায় সবসময় নান রুটি থাকে, মধ্য এশিয়ার চ্যাপ্টা রুটি যা স্থানীয়ভাবে সোরেক নামে পরিচিত। তুর্কমেন রুটি অঞ্চলের অন্যান্য রুটি থেকে আলাদাভাবে প্রস্তুত করা হয়। প্রথাগত তামদৈর মাটির চুলায় পুরু, চাকতির মত গোল এই রুটি সেঁকা হয়। তুর্কমেন সংস্কৃতিতে রুটি গুরুত্বপূর্ণ ভূমিকা পালন করেছে। এখানে একটি রুটির উপরের অংশকে নিচে রাখা অভদ্রতা বলে গণ্য হয়। রুটি এবং এর প্রস্তুতি নিয়ে এখানে একাধিক কুসংস্কার প্রচলিত আছে। রুটির মধ্যে মাংস ভরে সেঁকা হয় যা এটলি সোরেক বা মাংস রুটি নামে পরিচিত। ইয়াগলি সোরেক হচ্ছে ঘি দিয়ে তৈরী রুটি যার বাংলা অর্থ হচ্ছে তেলওয়ালা রুটি বা তেলতেলা রুটি।
মধ্য এশিয়ার বাকি দেশের মত সবুজ চা এখানকারও প্রাথমিক পানীয়, যা সব সময় পান করা হয়। উপভোগ করে। তুর্কমেনিয়ার ভাষাতে "চাই" (চা) খাবার খাওয়া অথবা বেড়াতে গিয়ে বসাকে বোঝায়। দাশোগুজ অঞ্চলে, মাঝে মাঝে কাজাখ শৈলীতে দুধ চা তৈরী করা হয়।
সকালের নাস্তায় কেফিরের মত ঘন দইয়ের পানীয় গেটিক পরিবেশন করা হয়। কখনো কখনো এটা বোরেক বা ম্যান্টিতে প্রথাগত টক দইয়ের বদলে ব্যবহার করা হয়। তবে চাল নামক উটের দুধ থেকে তৈরী পানীয় সুপরিচিত। এটা সাদা পানীয়, টক স্বাদের এবং মধ্য এশিয়ায় জনপ্রিয় বিশেষ করে তুর্কমেনিস্তানে। নির্দিষ্ট প্রস্তুত প্রণালীর কারণে এটা শুধুমাত্র নির্দিষ্ট অঞ্চলে প্রস্তুত হয়। বিদেশীদের খাওয়ানোর জন্য চাল রপ্তানী খুবই কষ্টসাধ্য ব্যাপার। 
এটি কিরগিজ পানীয় শোরোর অনুরূপ।
.এমএম
.এমএম (.mm) হলো মায়ানমার (অফিসিয়াল নামঃ "সংযুক্ত প্রজাতন্ত্রী মায়ানমার" - The Republic of the Union of Myanmar)-এর জন্য ইন্টারনেট প্রদত্ত রাষ্ট্রীয় সংকেত (ccTLD) এবং ডোমেইন সাফিক্স। এটি ১৯৯৭ সালে নির্ধারিত করে সংযোজন করা হয়েছিলো। এর পূর্বে ১৯৮৯ হতে বর্মার জন্য আইএসও ৩১৬৬ আলফা-২ (ISO 3166 alpha-2) সংকেত ছিলো বিইউ (BU), কিন্তু এর জন্য রাষ্ট্রীয় সংকেত (ccTLD) হিসাবে .bu নির্ধারণ করে সংযোজন করা হয়নি।
১৯৯৭ সালে মায়ানমার প্রবাসী দুজন অস্ট্রেলিয়ান নাগরিক কর্তৃক পরিচালিত “ঈগল গ্রুুুপ” নামক প্রতিষ্ঠানটি মায়ানমারে প্রথম ইন্টারনেটের মাধ্যমে যোগাযোগ করার সুবিধাটি চালু করে। তারা যুক্তরাজ্যের হাই উইকোম্বেতে অবস্থিত ডিজিসার্ভ নামীয় একটি ব্রিটিশ কোম্পানীর সাথে .এমএম-এর জন্য ডোমেইন নেম সিস্টেম (ডিএনএস) সেবা প্রাপ্তির লক্ষে চুক্তিবদ্ধ হয়। .এমএম সম্পর্কিত সকল ডিএনএস অনুসন্ধান কাজ সম্পাদনের জন্য ডিজিসার্ভ কর্তৃপক্ষ দুটি নাম সার্ভার "এনএস১.ডিজিসার্ভ.কম" ("ns1.digiserve.com") এবং "এনএস২.ডিজিসার্ভ.কম" ("ns2.digiserve.com")-কে .এমএম নামের জন্য রুট নাম সার্ভার হিসাবে ব্যবহার করতো। ১৯৯৯ সালে বার্মিজ সরকার কর্তৃক ঈগল গ্রুপ দ্বারা প্রদত্ত ইন্টারনেটের এই পরিষেবাটি বন্ধ করে দেওয়া হয়।
পরবর্তীতে এই দুইটি সার্ভার ইয়াঙ্গুনে অবস্থিত মায়ানমারের ডাক ও টেলিযোগাযোগ কর্তৃপক্ষ কর্তৃক নিয়ন্ত্রিত দুটি নাম সার্ভার "এনএস০.এমপিটি.নেট.এমএম" ("ns0.mpt.net.mm") এবং "এনএস১.এমপিটি.নেট.এমএম" ("ns1.mpt.net.mm")-এর দ্বারা প্রদত্ত টপ-লেভেল ডোমেইন (টিএলডি) .কম.এমএম (.com.mm), .নেট.এমএম (.net.mm), .ইউ.এমএম (.u.mm) এবং .অর্গ.এমএম (.org.mm)-এর ক্ষেত্রে সার্ভিস-অরিয়েন্টেড আর্কিটেকচার (এসওএ) হিসাবে প্রতিনিধিত্ব করতো।
২০০২ সালের ফেব্রুয়ারিতে ডিজিসার্ভের ডিএনএস সার্ভার গণতন্ত্রপন্থী কর্মীদের দ্বারা হ্যাক করা হয়, এর ফলে ডব্লিউডব্লিউডব্লিউ.গভ.এমএম (www.gov.mm)-সহ .এমএম-এর সকল ডোমেইনের নাম পুনর্নির্দেশিত হয়ে অপর একটি ওয়েবসাইটে চলে যাচ্ছিলো যেটিতে প্রখ্যাত ছাত্র নেতা মিন কো নাইংয়ের তিন দিন মেয়াদের মুক্তি দাবী করা হয়।
২০০৫ সালের শুরুতে মায়ানমারের ডাক ও টেলিযোগাযোগ কর্তৃপক্ষ অবশেষে .এমএম নাম স্পেসের ব্যবস্থাপনার নিয়ন্ত্রণ পুনরায় গ্রহণ করে এবং ডিজিসার্ভের নাম সার্ভারগুলিকে নিজেদেরগুলির সাথে প্রতিস্থাপিত করে।
মায়ানমারে ব্যবসা সংক্রান্ত ডোমেইন নাম .নেট.এমএম (.net.mm) এবং .কম.এমএম (.com.mm)-তে সংযুুুুক্তির জন্য মায়ানমার টেলিপোর্ট (পূর্বের বাগান সাইবারটেক)-এর মাধ্যমে অথবা সরাসরি মিয়ানমার ডাক ও টেলিকমস থেকে নিবন্ধন করা যায়। .এডু.এমএম (.edu.mm), .অর্গ.এমএম (.org.mm), .গভ.এমএম (.gov.mm) ডোমেইন নাম অফিসিয়াল এবং সরকারি ব্যবহারের জন্য সংরক্ষিত। এখানে কোন হুইজ (whois) পরিষেবা প্রদান করা হয় না।
আবার, মিয়ানমার টেলিপোর্ট (পূর্বনামঃ বাগান সাইবারটেক)-এর পরিষেবাটিও বার্মিজ সরকার কর্তৃক বন্ধ করে দেওয়া হয়েছিল। বর্তমানে, কেবলমাত্র সরকারি মালিকানাধীন মায়ানমার ডাক ও টেলিকমস বিভাগ ইন্টারনেট এবং ইমেইলের ক্ষেত্রে প্রদত্ত সকল পরিষেবার দিকটি তদারকি এবং নিয়ন্ত্রণ করে থাকে।